02020R0688 — DA — 27.09.2021 — 001.004

Denne tekst tjener udelukkende som dokumentationsværktøj og har ingen retsvirkning. EU's institutioner påtager sig intet ansvar for dens indhold. De autentiske udgaver af de relevante retsakter, inklusive deres betragtninger, er offentliggjort i den Europæiske Unions Tidende og kan findes i EUR-Lex. Disse officielle tekster er tilgængelige direkte via linkene i dette dokument

►B KOMMISSIONENS DELEGEREDE FORORDNING (EU) 2020/688 af 17. december 2019 om supplerende regler til Europa-Parlamentets og Rådets forordning (EU) 2016/429 for så vidt angår dyresundhedsmæssige krav vedrørende flytning inden for Unionen af landdyr og rugeæg (EØS-relevant tekst) (EUT L 174 af 3.6.2020, s. 140)

Ændret ved:





Berigtiget ved:









▼B

KOMMISSIONENS DELEGEREDE FORORDNING (EU) 2020/688

af 17. december 2019

om supplerende regler til Europa-Parlamentets og Rådets forordning (EU) 2016/429 for så vidt angår dyresundhedsmæssige krav vedrørende flytning inden for Unionen af landdyr og rugeæg

(EØS-relevant tekst)







DEL I

ALMINDELIGE REGLER

Artikel 1

Genstand

Denne forordning supplerer reglerne om forebyggelse og bekæmpelse af dyresygdomme, der kan overføres til dyr eller mennesker, jf. artikel 5, stk. 1, i forordning (EU) 2016/429, for så vidt angår flytning inden for Unionen af opdrættede landdyr, vildtlevende landdyr og rugeæg.

Artikel 2

Anvendelsesområde

1. Denne forordning finder anvendelse på: a) opdrættede og vildtlevende landdyr og rugeæg b) virksomheder, hvor disse dyr og rugeæggene holdes eller er genstand for sammenbringning c) operatører, der holder disse dyr og rugeæg d) operatører, der transporterer opdrættede og vildtlevende landdyr og rugeæg e) medlemsstaternes kompetente myndigheder.

2. Del II finder kun anvendelse på flytning af opdrættede landdyr og rugeæg, som finder sted mellem medlemsstaterne, med undtagelse af artikel 4-6 og artikel 63, som desuden finder anvendelse på flytning af opdrættede landdyr og rugeæg inden for en medlemsstat.

Artikel 3

Definitioner

I denne forordning forstås ved:

1) »transportmiddel«: vej- eller jernbanekøretøjer, skibe og fly

2) »container«: en tremmekasse eller anden form for kasse, en beholder eller en anden stiv konstruktion, der anvendes til transport af dyr eller æg, og som ikke er et transportmiddel

3) »miljømæssigt isoleret produktionsvirksomhed«: en virksomhed, hvis strukturer og strenge biosikringsforanstaltninger tilsammen sikrer, at dyreproduktionen effektivt er isoleret fra de tilhørende faciliteter og fra miljøet

4) »kvæg«: hovdyr af slægterne Bison, Bos (herunder underslægterne Bos, Bibos, Novibos og Poephagus) og Bubalus (herunder underslægten Anoa) samt dyr, der er fremkommet ved krydsning heraf

5) »virksomhed, der er fri for [sygdom]«: en virksomhed, der er tildelt status som sygdomsfri i overensstemmelse med kravene i delegeret forordning (EU) 2019/689

6) »status som fri for [sygdom]«: status som sygdomsfri for en medlemsstat eller en zone deri som godkendt af Kommissionen i henhold til artikel 36 i forordning (EU) 2016/429

7) »der er ikke rapporteret om [sygdom]«: det forhold, at ingen dyr eller grupper af dyr af relevante arter, der holdes på virksomheden, er blevet klassificeret som et bekræftet tilfælde af den pågældende sygdom, og at ethvert tilfælde af mistanke om sygdommen er blevet udelukket

8) »[dyr] bestemt til slagtning«: opdrættede landdyr, der enten direkte eller efter sammenbringning, skal transporteres til et slagteri

9) »godkendt karantænestation«: en virksomhed, der har opnået godkendelse i henhold til artikel 14 i delegeret forordning (EU) 2019/2035

10) »godkendt udryddelsesprogram«: et program for udryddelse af sygdom, der gennemføres i en medlemsstat eller en zone deri som godkendt af Kommissionen i henhold til artikel 31, stk. 3, i forordning (EU) 2016/429

11) »får«: dyr tilhørende hovdyrarter af slægten Ovis samt dyr fremkommet ved krydsning heraf

12) »geder«: dyr tilhørende hovdyrarter af slægten Capra samt dyr fremkommet ved krydsning heraf

13) »svin«: dyr tilhørende hovdyrarter af familien Suidae opført i bilag III til forordning (EU) 2016/429

14) »dyr af hestefamilien«: dyr tilhørende arter af enhovede dyr tilhørende slægten Equus (herunder heste, æsler og zebraer) samt dyr fremkommet ved krydsning heraf

15) »dyr af kamelfamilien«: dyr tilhørende hovdyrarter af familien Camelidae opført i bilag III til forordning (EU) 2016/429

16) »hjortedyr«: dyr tilhørende hovdyrarter af familien Cervidae opført i bilag III til forordning (EU) 2016/429

17) »andre opdrættede hovdyr«: andre opdrættede hovdyr end kvæg, får, geder, svin, dyr af hestefamilien, dyr af kamelfamilien og hjortedyr

18) »vektorbeskyttet virksomhed«: en del af eller alle faciliteter på en virksomhed, der er beskyttet mod angreb af Culicoides ved hjælp af passende fysiske midler og forvaltningsmidler, og hvis status som vektorbeskyttet virksomhed er tildelt af den kompetente myndighed i overensstemmelse med artikel 44 i delegeret forordning (EU) 2019/689

19) »vektorfri periode«: et afgrænset tidsrum, hvor Culicoides er inaktiv, og som er fastlagt i overensstemmelse med del II, kapitel 1, afsnit 5, i bilag V til delegeret forordning (EU) 2019/689

20) »avlsfjerkræ«: fjerkræ på 72 timer eller derover bestemt til produktion af rugeæg

21) »brugsfjerkræ«: fjerkræ på 72 timer eller derover, der opdrættes med henblik på produktion af kød, konsumæg eller andre produkter eller til udsætning som fjervildt med henblik på fornyelse af fjervildtbestande

22) »flok«: alt fjerkræ eller alle fugle i fangenskab med samme sundhedsstatus, der holdes i samme anlæg eller samme indelukke, og som udgør én enkelt epidemiologisk enhed; for fjerkræ i bygninger omfatter dette alle fugle, der er fælles om en given luftmængde

23) »daggamle kyllinger«: alt fjerkræ på under 72 timer

24) »specifikt patogenfrie æg«: rugeæg, der stammer fra »specifikt patogenfrie kyllingeflokke« som beskrevet i Den Europæiske Farmakopé ( 1 ), og som udelukkende er bestemt til brug ved diagnosticering, forskning eller lægemiddelfremstilling

25) »registreret dyr af hestefamilien«: a) et racerent avlsdyr tilhørende arterne Equus caballus eller Equus asinus, som er indført eller berettiget til indførelse i hovedafsnittet i en stambog oprettet af en raceforening eller en avlsenhed, der er anerkendt i henhold til artikel 4 eller 34 i forordning (EU) 2016/1012 b) et opdrættet dyr tilhørende arten Equus caballus, som er registreret hos en international sammenslutning eller organisation, enten direkte eller gennem nationale sammenslutninger eller afdelinger, som administrerer konkurrence- eller væddeløbsheste (»registreret hest«)

26) »primater«: dyr tilhørende arter af ordenen Primates, bortset fra mennesker

27) »honningbi«: et dyr tilhørende arten Apis mellifera

28) »humlebi«: et dyr tilhørende arter af slægten Bombus

29) »hund«: et opdrættet dyr tilhørende arten Canis lupus

30) »kat«: et opdrættet dyr tilhørende arten Felis silvestris

31) »fritte«: et opdrættet dyr tilhørende arten Mustela putorius furo

32) »andre rovdyr«: dyr af andre arter tilhørende ordenen Carnivora end hunde, katte og fritter

33) »omrejsende cirkus«: omrejsende udstilling eller marked, hvori der indgår dyr eller dyreforestillinger, og som efter planen skal flyttes til en anden medlemsstat

34) »dyreforestilling«: enhver forestilling med dyr, der holdes med henblik på en udstilling eller et marked; kan også være en del af et cirkus

35) »brevdue«: due, der transporteres eller er bestemt til at blive transporteret fra sit dueslag til en anden medlemsstat for at blive sluppet fri, så den kan flyve tilbage til oprindelsesmedlemsstaten.







DEL II

FLYTNING INDEN FOR UNIONEN AF OPDRÆTTEDE LANDDYR OG RUGEÆG







KAPITEL 1

Almindelige krav vedrørende flytning inden for Unionen af opdrættede landdyr og rugeæg







Afdeling 1

Sygdomsforebyggende foranstaltninger i forbindelse med transport inden for Unionen som supplement til dem, der er fastsat i forordning (EU) 2016/429

Artikel 4

Almindelige krav vedrørende transportmidler

Operatørerne, herunder transportørerne, skal sikre, at transportmidler, der anvendes til transport af opdrættede landdyr eller rugeæg, med undtagelse af transportmidler, der anvendes til de i artikel 6 omhandlede landdyr:

a) er konstrueret på en sådan måde, at: i) dyr eller rugeæg kan ikke slippe ud eller falde ud ii) der er mulighed for visuel inspektion af det rum, hvor der holdes dyr iii) udslip af dyreekskrementer, strøelse eller foder undgås eller minimeres iv) udslip af fjer, for så vidt angår fjerkræ og fugle i fangenskab, undgås eller minimeres

b) rengøres og desinficeres hurtigst muligt efter hver transport af dyr, rugeæg eller en hvilken som helst genstand, der udgør en dyresundhedsrisiko, og om nødvendigt rengøres og desinficeres på ny og under alle omstændigheder tørres eller får lov at tørre, inden der atter pålæsses dyr eller rugeæg.

Artikel 5

Krav vedrørende containere, som opdrættede landdyr og rugeæg transporteres i

1. Operatørerne, herunder transportørerne, skal sikre, at containere, som opdrættede landdyr og rugeæg transporteres i, med undtagelse af containere til de i artikel 6 omhandlede landdyr: a) opfylder kravene i artikel 4, litra a) b) kun indeholder dyr eller rugeæg af samme art, kategori og type samt samme sundhedsstatus c) er: i) enten ubrugte og dertil indrettede engangscontainere, der skal destrueres efter den første anvendelse eller ii) rengjort og desinficeret efter brug og tørret eller har fået lov til at tørre, før de anvendes igen.

2. For så vidt angår fjerkræ og rugeæg skal operatørerne, herunder transportørerne, sikre, at containere, som opdrættet fjerkræ og rugeæg transporteres i på transportmidlet, er forsynet med følgende angivelser: a) for daggamle kyllinger og rugeæg: i) oprindelsesmedlemsstatens navn ii) oprindelsesvirksomhedens godkendelses- eller registreringsnummer iii) den pågældende fjerkræart iv) antal dyr eller rugeæg b) for avls- og brugsfjerkræ, oprindelsesvirksomhedens godkendelses- eller registreringsnummer.

3. For så vidt angår honningbidronninger, der transporteres i henhold til undtagelsen omhandlet i artikel 49, skal operatørerne, herunder transportørerne, sikre, at containere eller hele sendingen dækkes med et finmasket net med en maskestørrelse på højst 2 mm, umiddelbart efter at embedsdyrlægen har foretaget en visuel undersøgelse med henblik på udstedelse af sundhedscertifikatet.

4. For så vidt angår humlebier fra miljømæssigt isolerede produktionsvirksomheder med humlebier skal operatørerne, herunder transportørerne, sikre, at de isoleres under transporten i separate epidemiologiske enheder med hver koloni i en lukket container, som var ny eller rengjort og desinficeret inden brugen.

Artikel 6

Fritagelser fra kravene vedrørende transportmidler og containere, som opdrættede landdyr og rugeæg transporteres i

1. Kravene i artikel 4 og 5 finder ikke anvendelse på transport af: a) landdyr, der holdes i omrejsende cirkusser og dyreforestillinger b) dyr af de arter, der er opført i del A i bilag I til forordning (EU) 2016/429, i et antal, der overstiger det, der er tilladt i henhold til samme forordnings artikel 246, stk. 1 og 2, hvis de transporteres i ikke-kommercielt øjemed c) dyr af arter, der er opført i del B i bilag I til forordning (EU) 2016/429, og som transporteres til ikke-kommercielle formål i et antal, der overstiger det, der er fastsat for de pågældende arter, hvis der i overensstemmelse med artikel 246, stk. 3, er fastsat regler om det maksimale antal selskabsdyr af de pågældende arter.

2. Kravene i artikel 4, litra b), og artikel 5, stk. 1, litra b) og c), finder ikke anvendelse på transport af dyr af hestefamilien inden for en og samme medlemsstat, medmindre de pågældende dyr af hestefamilien er bestemt til slagtning.

3. Den kompetente myndighed kan beslutte, at kravene i artikel 4, litra b), ikke gælder for transport: a) inden for en og samme virksomhed, hvis: i) de transporterede dyr holdes på virksomheden og transporten varetages af operatøren af virksomheden og ii) de transportmidler, der anvendes til transport af opdrættede landdyr, rengøres og desinficeres, inden de forlader virksomheden eller b) mellem virksomheder inden for medlemsstaten, hvis: i) virksomhederne tilhører samme forsyningskæde og ii) de transportmidler, der anvendes til transport af opdrættede landdyr, rengøres og desinficeres ved hver dagsafslutning, hvis der er transporteret dyr i de pågældende transportmidler.

4. Kravene i artikel 4 og artikel 5, stk. 1 og 2, finder ikke anvendelse på transport af honningbier og humlebier.







Afdeling 2

Supplerende krav vedrørende flytning af landdyr til andre medlemsstater i forbindelse med vaccination

Artikel 7

Krav vedrørende flytning af landdyr og rugeæg til en anden medlemsstat i forbindelse med vaccination mod kategori A-sygdomme

Såfremt oprindelsesmedlemsstaten har indført vaccination mod en kategori A-sygdom, må operatørerne kun flytte landdyr eller rugeæg til en anden medlemsstat, hvis disse dyr og rugeæg opfylder de særlige betingelser, der er fastsat i overensstemmelse med artikel 47 i forordning (EU) 2016/429, for den relevante kategori A-sygdom og for dyr af arter, der er listeopført for den pågældende sygdom.







Afdeling 3

Yderligere krav til operatører af slagterier, der modtager opdrættede landdyr fra andre medlemsstater

Artikel 8

Maksimal frist, inden for hvilken opdrættede hovdyr og fjerkræ fra andre medlemsstater skal slagtes

Operatører af slagterier skal sikre, at opdrættede hovdyr og fjerkræ, der modtages fra en anden medlemsstat, slagtes senest 72 timer efter ankomsten til slagteriet.

Artikel 9

Supplerende risikobegrænsende foranstaltninger for operatører af slagterier

1. Operatører af slagterier skal sikre, at dyr af arter, der er listeopført for infektion med bluetonguevirus (serotype 1-24), slagtes senest 24 timer efter ankomsten til slagteriet, hvis de kommer fra en anden medlemsstat og ikke opfylder mindst et af følgende kriterier: a) De opfylder mindst et af de krav vedrørende infektion med bluetonguevirus (serotype 1-24), der er fastsat i del II, kapitel 2, afsnit 1, punkt 1-3, i bilag V delegeret forordning (EU) 2019/689 eller b) de opfylder de betingelser omhandlet i artikel 43, stk. 2, i delegeret forordning (EU) 2019/689, som bestemmelsesmedlemsstatens kompetente myndighed har godkendt.

2. Ud over kravene i stk. 1 skal operatører af slagterier, når dyr af arter, der er listeopført for infektion med bluetonguevirus (serotype 1-24), transporteres gennem en anden medlemsstat og ikke opfylder mindst én af betingelserne i artikel 32, stk. 1, litra a)-c), eller artikel 32, stk. 2, sikre, at de pågældende dyr slagtes senest 24 timer efter ankomsten til slagteriet.







KAPITEL 2

Supplerende dyresundhedsmæssige krav vedrørende flytning af opdrættede hovdyr til andre medlemsstater







Afdeling 1

Kvæg

Artikel 10

Krav vedrørende flytning af opdrættet kvæg til andre medlemsstater

1. Operatører må kun flytte opdrættet kvæg til en anden medlemsstat, hvis følgende krav er opfyldt: a) Dyrene har uafbrudt opholdt sig på virksomheden i mindst 30 dage før afsendelsen eller siden fødslen, hvis de er under 30 dage gamle, og har i denne periode ikke været i kontakt med opdrættet kvæg, der har lavere sundhedsstatus eller har været omfattet af flytningsrestriktioner af dyresundhedsmæssige årsager, eller med opdrættede dyr, der kommer fra en virksomhed, som ikke opfyldte kravene i litra b). b) Alle dyr, der er indført til Unionen fra et tredjeland eller et territorium i de sidste 30 dage før afsendelsen af de i litra a) nævnte dyr, og som er ført ind på den virksomhed, hvor de pågældende dyr opholdt sig, holdes adskilt for at forhindre direkte og indirekte kontakt med alle andre dyr på den pågældende virksomhed. c) Dyrene kommer fra en virksomhed, der er fri for infektion med Brucella abortus, B. melitensis og B. suis uden vaccination for så vidt angår kvæg, og en af følgende betingelser er opfyldt: i) Virksomheden er beliggende i en medlemsstat eller en zone deri med status som fri for infektion med Brucella abortus, B. melitensis og B. suis for så vidt angår kvægbestanden eller ii) dyrene er med negative resultater blevet underkastet en test for infektion med Brucella abortus, B. melitensis og B. suis med en af de diagnosticeringsmetoder, der er fastsat i bilag I, del 1, der er foretaget på en prøve, der er udtaget i de sidste 30 dage før afsendelsen, og, i tilfælde af hunner, der har født, en prøve, der er udtaget mindst 30 dage efter fødslen eller iii) dyrene er under 12 måneder gamle eller iv) dyrene er kastrerede. d) Dyrene kommer fra en virksomhed, der er fri for infektion med Mycobacterium tuberculosis-kompleks (M. bovis, M. caprae og M. tuberculosis), og mindst én af følgende betingelser er opfyldt: i) Virksomheden er beliggende i en medlemsstat eller en zone deri med status som fri for infektion med Mycobacterium tuberculosis-kompleks (M. bovis, M. caprae og M. tuberculosis) eller ii) dyrene er blevet underkastet en test for infektion med Mycobacterium tuberculosis-kompleks (M. bovis, M. caprae og M. tuberculosis) med en af de diagnosticeringsmetoder, der er fastsat i bilag I, del 2, som med negative resultater er foretaget på en prøve, der er udtaget i de sidste 30 dage før afsendelsen eller iii) dyrene er under 6 uger gamle. e) Dyrene kommer fra en virksomhed, hvor der ikke er rapporteret om infektion med rabiesvirus hos opdrættede landdyr i de sidste 30 dage før afsendelsen. f) Dyrene kommer fra en virksomhed beliggende i et område med en radius på mindst 150 km omkring virksomheden, hvor der ikke er rapporteret om infektion med epizootisk hæmoragi-virus hos opdrættede dyr af arter, der er listeopført for den pågældende sygdom, i de sidste to år før afsendelsen. g) Dyrene kommer fra en virksomhed, hvor der ikke er rapporteret om miltbrand hos hovdyr i de sidste 15 dage før afsendelsen. h) Dyrene kommer fra en virksomhed, hvor der ikke er rapporteret om surra (Trypanosoma evansi) i de sidste 30 dage før afsendelsen, og hvis de kommer fra en virksomhed, hvor der er rapporteret om surra (Trypanosoma evansi) i de sidste to år før afsendelsen, har den berørte virksomhed efter det seneste udbrud været omfattet af flytningsrestriktioner indtil: i) de inficerede dyr var fjernet fra virksomheden og ii) de resterende dyr på virksomheden med negative resultater er blevet underkastet en test for surra (Trypanosoma evansi) med en af de diagnosticeringsmetoder, der er fastsat i bilag I, del 3, på prøver, der er udtaget, mindst seks måneder efter at de inficerede dyr er blevet fjernet fra virksomheden. i) Bortset fra opdrættet kvæg som omhandlet i artikel 11, stk. 4, artikel 12, stk. 4, og artikel 13 opfylder dyrene mindst et af de krav vedrørende infektion med bluetonguevirus (serotype 1-24), der er fastsat i del II, kapitel 2, afsnit 1, punkt 1-3, i bilag V til delegeret forordning (EU) 2019/689. j) Betingelserne i artikel 32 og 33 er opfyldt, hvor det er relevant.

2. Bestemmelserne i stk. 1 finder ikke anvendelse på opdrættet kvæg bestemt til slagtning som omhandlet i artikel 14.

Artikel 11

Supplerende krav vedrørende flytning af opdrættet kvæg til andre medlemsstater eller zoner deri med status som frie for specifikke sygdomme

1. Operatører må kun flytte opdrættet kvæg til en anden medlemsstat eller en zone deri med status som fri for enzootisk kvægleukose, hvis dyrene opfylder kravene i artikel 10, og forudsat at kravene i enten litra a) eller b) er opfyldt: a) Dyrene kommer fra en virksomhed, der er fri for enzootisk kvægleukose eller b) hvis dyrene kommer fra en virksomhed, der ikke er fri for enzootisk kvægleukose, er der ikke blevet rapporteret om enzootisk kvægleukose på den pågældende virksomhed i de sidste 24 måneder før afsendelsen, og i) hvis dyrene er over 24 måneder, er de med negative resultater blevet underkastet en serologisk test for enzootisk kvægleukose med en af de diagnosticeringsmetoder, der er fastsat i bilag I, del 4 — enten på prøver udtaget ved to lejligheder med mindst fire måneders mellemrum, samtidig med at dyrene er holdt adskilt fra det øvrige kvæg på virksomheden eller — på en prøve, der er udtaget i de sidste 30 dage før afsendelsen, og alt kvæg på over 24 måneder, der holdes på virksomheden, er med negative resultater blevet underkastet en serologisk test for enzootisk kvægleukose med en af de diagnosticeringsmetoder, der er fastsat i bilag I, del 4, på prøver, der er udtaget ved to lejligheder med mindst fire måneders mellemrum i de sidste 12 måneder før afsendelsen af dyrene eller ii) hvis dyrene er under 24 måneder gamle, er de afkom af moderdyr, der med negative resultater er blevet underkastet en serologisk test for enzootisk kvægleukose med en af de diagnosticeringsmetoder, der er fastsat i bilag I, del 4, på prøver, der er udtaget ved to lejligheder med mindst fire måneders mellemrum i de sidste 12 måneder før afsendelsen af dyrene.

2. Operatører må kun flytte opdrættet kvæg til en anden medlemsstat eller en zone deri med status som fri for infektiøs bovin rhinotracheitis/infektiøs pustuløs vulvovaginitis, hvis dyrene opfylder kravene i artikel 10, hvis dyrene ikke er vaccineret mod infektiøs bovin rhinotracheitis/infektiøs pustuløs vulvovaginitis, og forudsat at kravene i enten litra a) eller b) er opfyldt: a) Hvis dyrene kommer fra en virksomhed, der er fri for infektiøs bovin rhinotracheitis/infektiøs pustuløs vulvovaginitis enten i) er virksomheden beliggende i en medlemsstat eller en zone deri med status som fri for infektiøs bovin rhinotracheitis/infektiøs pustuløs vulvovaginitis eller ii) har dyrene været anbragt i karantæne i mindst 30 dage før afsendelsen og er med negativt resultat blevet underkastet en serologisk test til påvisning af antistoffer mod bovin herpesvirus1 (helvirus) (BoHV-1) med en af de diagnosticeringsmetoder, der er fastsat i bilag I, del 5, på en prøve, der er udtaget i de sidste 15 dage før afsendelsen. b) Hvis dyrene kommer fra en virksomhed, der ikke er fri for infektiøs bovin rhinotracheitis/infektiøs pustuløs vulvovaginitis, er de blevet holdt på en godkendt karantænestation i mindst 30 dage før afsendelsen og er med negativt resultat blevet underkastet en serologisk test til påvisning af antistoffer mod BoHV-1 (helvirus) med en af de diagnosticeringsmetoder, der er fastsat i bilag I, del 5, på en prøve, der er udtaget mindst 21 dage efter påbegyndelsen af karantænen.

3. Operatører må kun flytte opdrættet kvæg til en anden medlemsstat eller en zone deri med status som fri for bovin virusdiarré, hvis dyrene opfylder kravene i artikel 10, hvis dyrene ikke er vaccineret mod bovin virusdiarré, og forudsat at kravene i enten litra a) eller b) er opfyldt: a) Hvis dyrene kommer fra en virksomhed, der er fri for bovin virusdiarré i) er virksomheden er enten beliggende i en medlemsstat eller en zone deri med status som fri for bovin virusdiarré eller har med negative resultater været omfattet af en testordning som omhandlet i del VI, kapitel 1, afsnit 2, punkt 1, litra c), nr. ii) eller iii), i bilag IV til delegeret forordning (EU) 2019/689 i de sidste fire måneder før afsendelsen af dyrene eller ii) er dyrene blevet testet enkeltvis for at udelukke forekomst bovin virusdiarré-virus før afsendelsen. b) Hvis dyrene kommer fra en virksomhed, der ikke er fri for bovin virusdiarré, er de med negative resultater blevet underkastet en test for bovin virusdiarré-virus, -antigen eller -genom med en af de diagnosticeringsmetoder, der er fastsat i bilag I, del 6, og enten i) dyrene er blevet holdt på en godkendt karantænestation i mindst 21 dage før afsendelsen, og hvis dyrene er drægtige, er de med negative resultater blevet underkastet en serologisk test til påvisning af antistoffer mod bovin virusdiarré med en af de diagnosticeringsmetoder, der er fastsat i bilag I, del 6, på prøver, der er udtaget mindst 21 dage efter påbegyndelsen af karantænen eller ii) dyrene er med positive resultater blevet underkastet en serologisk test til påvisning af antistoffer mod bovin virusdiarré med en af de diagnosticeringsmetoder, der er fastsat i bilag I, del 6, på prøver, der er udtaget før afsendelsen, eller, hvis dyrene er drægtige, inden insemineringen forud for den aktuelle drægtighed.

4. Uanset artikel 10, stk. 1, litra i), kan den kompetente myndighed i oprindelsesmedlemsstaten tillade flytning af opdrættet kvæg, der ikke opfylder mindst ét af kravene i del II, kapitel 2, afsnit 1, punkt 1-3, i bilag V til delegeret forordning (EU) 2019/689 til en anden medlemsstat eller zone deri med status som fri for infektion med bluetonguevirus (serotype 1-24), hvis bestemmelsesmedlemsstaten har underrettet Kommissionen og de øvrige medlemsstater om, at sådanne flytninger er tilladt på de betingelser, der er omhandlet i artikel 43, stk. 2, i delegeret forordning (EU) 2019/689.

5. Bestemmelserne i stk. 1-4 finder ikke anvendelse på opdrættet kvæg bestemt til slagtning som omhandlet i artikel 14.

Artikel 12

Supplerende krav vedrørende flytning af opdrættet kvæg til andre medlemsstater eller zoner deri med godkendte udryddelsesprogrammer vedrørende specifikke sygdomme

1. Operatører må kun flytte opdrættet kvæg til en anden medlemsstat eller en zone deri med et godkendt udryddelsesprogram vedrørende enzootisk kvægleukose, hvis dyrene opfylder kravene i artikel 10, og forudsat at kravene i enten litra a) eller b) er opfyldt: a) Dyrene kommer fra en virksomhed, der er fri for enzootisk kvægleukose eller b) hvis dyrene kommer fra en virksomhed, der ikke er fri for enzootisk kvægleukose, er der ikke blevet rapporteret om enzootisk kvægleukose på den pågældende virksomhed i de sidste 24 måneder før afsendelsen af dyrene, og i) hvis dyrene er over 24 måneder, er de med negative resultater blevet underkastet en serologisk test for enzootisk kvægleukose med en af de diagnosticeringsmetoder, der er fastsat i bilag I, del 4 enten — på prøver udtaget ved to lejligheder med mindst fire måneders mellemrum, samtidig med at dyrene er holdt adskilt fra det øvrige kvæg på virksomheden eller — på prøver, der er udtaget i de sidste 30 dage før afsendelsen, forudsat at alt kvæg på over 24 måneder, der holdes på virksomheden, med negative resultater er blevet underkastet en serologisk test for enzootisk kvægleukose med en af de diagnosticeringsmetoder, der er fastsat i bilag I, del 4, på prøver, der er udtaget ved to lejligheder med mindst fire måneders mellemrum i de sidste 12 måneder før afsendelsen af dyrene eller ii) hvis dyrene er under 24 måneder gamle, er de afkom af moderdyr, der med negative resultater er blevet underkastet en serologisk test for enzootisk kvægleukose med en af de diagnosticeringsmetoder, der er fastsat i bilag I, del 4, på prøver, der er udtaget ved to lejligheder med mindst fire måneders mellemrum i de sidste 12 måneder før afsendelsen af dyrene.

2. Operatører må kun flytte opdrættet kvæg til en anden medlemsstat eller en zone deri med et godkendt udryddelsesprogram vedrørende infektiøs bovin rhinotracheitis/infektiøs pustuløs vulvovaginitis, hvis dyrene opfylder kravene i artikel 10, og forudsat at kravene i enten litra a) eller b) er opfyldt: a) Hvis dyrene kommer fra en virksomhed, der er fri for infektiøs bovin rhinotracheitis/infektiøs pustuløs vulvovaginitis enten i) er virksomheden beliggende i en medlemsstat eller en zone deri med status som fri for infektiøs bovin rhinotracheitis/infektiøs pustuløs vulvovaginitis eller ii) er virksomheden beliggende i en medlemsstat eller en zone deri med et godkendt udryddelsesprogram vedrørende infektiøs bovin rhinotracheitis/infektiøs pustuløs vulvovaginitis eller iii) har dyrene været anbragt i karantæne i mindst 30 dage før afsendelsen og er med negativt resultat blevet underkastet en serologisk test til påvisning af antistoffer mod BoHV-1 (helvirus) eller, hvis det drejer sig om dyr, der er vaccineret med en gE-deleteret vaccine, antistoffer mod BoHV-1-gE-protein med en af de diagnosticeringsmetoder, der er fastsat i bilag I, del 5, på en prøve, der er udtaget i de sidste 15 dage før afsendelsen eller iv) er dyrene bestemt til en virksomhed, der holder kvæg til kødproduktion uden at være i kontakt med kvæg fra andre virksomheder, og hvorfra de flyttes direkte til slagteriet eller b) hvis dyrene kommer fra en virksomhed, der ikke er fri for infektiøs bovin rhinotracheitis/infektiøs pustuløs vulvovaginitis, er de blevet holdt på en godkendt karantænestation i mindst 30 dage før afsendelsen og er med negativt resultat blevet underkastet en serologisk test til påvisning af antistoffer mod BoHV-1 (helvirus) med en af de diagnosticeringsmetoder, der er fastsat i bilag I, del 5, på en prøve, der er udtaget mindst 21 dage efter påbegyndelsen af karantænen.

3. Operatører må kun flytte opdrættet kvæg til en anden medlemsstat eller en zone deri med et godkendt udryddelsesprogram vedrørende bovin virusdiarré, hvis dyrene opfylder kravene i artikel 10, og forudsat at kravene i enten litra a) eller b) er opfyldt: a) Hvis dyrene kommer fra en virksomhed, der er fri for bovin virusdiarré i) er virksomheden beliggende i en medlemsstat eller en zone deri med status som fri for bovin virusdiarré eller ii) er virksomheden beliggende i en medlemsstat eller en zone deri med et godkendt udryddelsesprogram vedrørende bovin virusdiarré eller iii) har virksomheden med negative resultater været omfattet af en testordning som omhandlet i del VI, kapitel 1, afsnit 2, punkt 1, litra c), nr. ii) eller iii), i bilag IV til delegeret forordning (EU) 2019/689 i de sidste fire måneder før afsendelsen eller iv) er dyrene blevet testet enkeltvis for at udelukke forekomst af bovin virusdiarré-virus før afsendelsen eller v) er dyrene bestemt til en virksomhed, der holder kvæg til kødproduktion adskilt fra andet kvæg fra andre virksomheder, og hvorfra de flyttes direkte til slagteriet. b) Hvis dyrene kommer fra en virksomhed, der ikke er fri for bovin virusdiarré, er de med negative resultater blevet underkastet en test for bovin virusdiarré-virus, -antigen eller -genom med en af de diagnosticeringsmetoder, der er fastsat i bilag I, del 6 og i) dyrene er enten blevet holdt på en godkendt karantænestation i mindst 21 dage før afsendelsen, og hvis dyrene er drægtige, er de med negative resultater blevet underkastet en serologisk test til påvisning af antistoffer mod bovin virusdiarré med en af de diagnosticeringsmetoder, der er fastsat i bilag I, del 6, på prøver, der er udtaget mindst 21 dage efter påbegyndelsen af karantænen eller ii) dyrene er med positive resultater blevet underkastet en serologisk test til påvisning af antistoffer mod bovin virusdiarré med en af de diagnosticeringsmetoder, der er fastsat i bilag I, del 6, på prøver, der er udtaget før afsendelsen, eller, hvis dyrene er drægtige, inden insemineringen forud for den nuværende drægtighed.

4. Uanset artikel 10, stk. 1, litra i), kan den kompetente myndighed i oprindelsesmedlemsstaten tillade flytning af opdrættet kvæg, der ikke opfylder mindst ét af kravene i del II, kapitel 2, afsnit 1, punkt 1-3, i bilag V til delegeret forordning (EU) 2019/689 til en anden medlemsstat eller zone deri med et godkendt udryddelsesprogram vedrørende infektion med bluetonguevirus (serotype 1-24), hvis bestemmelsesmedlemsstaten har underrettet Kommissionen og de øvrige medlemsstater om, at sådanne flytninger er tilladt på de betingelser, der er omhandlet i artikel 43, stk. 2, i delegeret forordning (EU) 2019/689.

5. Bestemmelserne i stk. 1-4 finder ikke anvendelse på opdrættet kvæg bestemt til slagtning som omhandlet i artikel 14.

Artikel 13

Undtagelser vedrørende flytning af opdrættet kvæg til andre medlemsstater eller zoner deri uden status som sygdomsfri og uden et godkendt udryddelsesprogram vedrørende infektion med bluetonguevirus

Uanset artikel 10, stk. 1, litra i), kan den kompetente myndighed i oprindelsesmedlemsstaten tillade flytning af opdrættet kvæg, der ikke opfylder mindst ét af kravene i del II, kapitel 2, afsnit 1, punkt 1-3, i bilag V til delegeret forordning (EU) 2019/689 til en anden medlemsstat eller zone deri uden status som sygdomsfri og uden et godkendt udryddelsesprogram vedrørende infektion med bluetonguevirus (serotype 1-24), hvis bestemmelsesmedlemsstaten har underrettet Kommissionen og de øvrige medlemsstater om, at sådanne flytninger er tilladt. Hvis bestemmelsesmedlemsstaten stiller betingelser for tilladelse til en sådan flytning, skal betingelserne være en eller flere af de betingelser, der er omhandlet i del II, kapitel 2, afsnit 1, punkt 5-8, i bilag V til delegeret forordning (EU) 2019/689.

Artikel 14

Undtagelse vedrørende flytning af opdrættet kvæg bestemt til slagtning til andre medlemsstater

Uanset artikel 10, 11 og 12 kan operatører flytte opdrættet kvæg bestemt til slagtning til en anden medlemsstat, hvis følgende krav er opfyldt:

a) Dyrene i) kommer fra en virksomhed, der er fri for infektion med Brucella abortus, B. melitensis og B. suis med eller uden vaccination for så vidt angår kvæg eller ii) er kastrerede eller iii) er ukastreret kvæg, der er mere end 12 måneder gammelt og med negative resultater er blevet underkastet en test for infektion med Brucella abortus, B. melitensis og B. suis med en af de diagnosticeringsmetoder, der er fastsat i bilag I, del 1, der er foretaget på en prøve, der er udtaget i de sidste 30 dage før afsendelsen, og, i tilfælde af hunner, der har født, en prøve, der er udtaget mindst 30 dage efter fødslen.

b) Dyrene i) kommer fra en virksomhed, der er fri for infektion med Mycobacterium tuberculosis-kompleks (M. bovis, M. caprae og M. tuberculosis) eller ii) er blevet underkastet en test for infektion med Mycobacterium tuberculosis-kompleks (M. bovis, M. caprae og M. tuberculosis) med en af de diagnosticeringsmetoder, der er fastsat i bilag I, del 2, som med negative resultater er foretaget på en prøve, der er udtaget i de sidste 30 dage før afsendelsen.

c) Dyrene kommer fra en virksomhed, hvor der ikke er rapporteret om infektion med rabiesvirus hos opdrættede landdyr i de sidste 30 dage før afsendelsen.

d) Dyrene kommer fra en virksomhed, hvor der ikke er rapporteret om miltbrand hos hovdyr i de sidste 15 dage før afsendelsen.

e) Dyrene kommer fra en virksomhed, hvor der ikke er rapporteret om infektion med bluetonguevirus (serotype 1-24) i de sidste 30 dage før afsendelsen.







Afdeling 2

Får og geder

Artikel 15

Krav vedrørende flytning af opdrættede får og geder til andre medlemsstater

1. Operatører må kun flytte opdrættede får og geder til en anden medlemsstat, hvis følgende krav er opfyldt: a) Dyrene har uafbrudt opholdt sig på virksomheden i mindst 30 dage før afsendelsen eller siden fødslen, hvis de er under 30 dage gamle, og har i denne periode ikke været i kontakt med opdrættede får og geder, der har lavere sundhedsstatus eller har været omfattet af flytningsrestriktioner af dyresundhedsmæssige årsager, eller med opdrættede dyr, der kommer fra en virksomhed, som ikke opfyldte kravene i litra b). b) Alle dyr, der er indført til Unionen fra et tredjeland eller et territorium i de sidste 30 dage før afsendelsen af de i litra a) nævnte dyr, og som er ført ind på den virksomhed, hvor de pågældende dyr opholdt sig, holdes adskilt for at forhindre direkte og indirekte kontakt med alle andre dyr på den pågældende virksomhed. c) Bortset fra tilfælde, hvor de flyttes i overensstemmelse med artikel 16, kommer de fra en virksomhed, der er fri for infektion med Brucella abortus, B. melitensis og B. suis uden vaccination for så vidt angår får og geder, og i) virksomheden er beliggende i en medlemsstat eller en zone deri med status som fri for infektion med Brucella abortus, B. melitensis og B. suis for så vidt angår fåre- og gedebestanden eller ii) dyrene er blevet underkastet en test for infektion med Brucella abortus, B. melitensis og B. suis med en af de diagnosticeringsmetoder, der er fastsat i bilag I, del 1, som med negative resultater er foretaget på en prøve, der er udtaget i de sidste 30 dage før afsendelsen, og, i tilfælde af hunner, der har født, en prøve, der er udtaget mindst 30 dage efter fødslen eller iii) dyrene er under 6 måneder gamle eller iv) dyrene er kastrerede. d) Dyrene kommer fra en virksomhed, hvor der ikke er rapporteret om infektion med rabiesvirus hos opdrættede landdyr i de sidste 30 dage før afsendelsen. e) Dyrene kommer fra en virksomhed beliggende i et område med en radius på mindst 150 km omkring virksomheden, hvor der ikke er rapporteret om infektion med epizootisk hæmoragi-virus hos opdrættede dyr af arter, der er listeopført for den pågældende sygdom, i de sidste to år før afsendelsen. f) Dyrene kommer fra en virksomhed, hvor der ikke er rapporteret om miltbrand hos hovdyr i de sidste 15 dage før afsendelsen. g) Dyrene kommer fra en virksomhed, hvor der ikke er rapporteret om surra (Trypanosoma evansi) i de sidste 30 dage før afsendelsen, og hvis de kommer fra en virksomhed, hvor der er rapporteret om surra (Trypanosoma evansi) i de sidste to år før afsendelsen, har den berørte virksomhed efter det seneste udbrud været omfattet af flytningsrestriktioner indtil: i) de inficerede dyr var fjernet fra virksomheden og ii) de resterende dyr på virksomheden med negative resultater er blevet underkastet en test for surra (Trypanosoma evansi) med en af de diagnosticeringsmetoder, der er fastsat i bilag I, del 3, på prøver, der er udtaget, mindst 6 måneder efter at de inficerede dyr er blevet fjernet fra virksomheden. h) Bortset fra tilfælde, hvor dyrene flyttes i overensstemmelse med artikel 17, opfylder de mindst et af de krav vedrørende infektion med bluetonguevirus (serotype 1-24), der er fastsat i del II, kapitel 2, afsnit 1, punkt 1-3, i bilag V til delegeret forordning (EU) 2019/689. i) Betingelserne i artikel 32 og 33 er opfyldt, hvor det er relevant.

2. Operatører må kun flytte opdrættede får til en anden medlemsstat, hvis kravene i stk. 1 er opfyldt og de kommer fra en virksomhed, hvor der ikke er rapporteret om infektion med Mycobacterium tuberculosis -kompleks ( M. bovis , M. caprae og M. tuberculosis ) i de sidste 42 dage før afsendelsen.

3. Operatører må kun flytte geder til en anden medlemsstat, hvis kravene i stk. 1 er opfyldt og de kommer fra en virksomhed, hvor der er gennemført overvågning vedrørende infektion med Mycobacterium tuberculosis-kompleks (M. bovis, M. caprae og M. tuberculosis) af de geder, der holdes på virksomheden, i overensstemmelse med bilag II, del 1, punkt 1 og 2, i mindst de sidste 12 måneder før afsendelsen, og i dette tidsrum i) er kun geder fra virksomheder, der anvender foranstaltningerne foreskrevet i nærværende stykke, blevet ført ind på den virksomhed, der er omhandlet i stk. 1, litra a) ii) blev der, hvis der er rapporteret om infektion med Mycobacterium tuberculosis-kompleks (M. bovis, M. caprae og M. tuberculosis) hos geder, der holdes på virksomheden, truffet foranstaltninger i overensstemmelse med bilag II, del 1, punkt 3.

4. Operatører må kun flytte ukastrerede får (handyr) til en anden medlemsstat, hvis kravene i stk. 1 og 2 er opfyldt, og forudsat at følgende betingelser er opfyldt: a) Dyrene kommer fra en virksomhed, hvor der ikke er rapporteret om epididymitis hos får (Brucella ovis) i de sidste 12 måneder før afsendelsen. b) Dyrene er med negative resultater blevet underkastet en serologisk test for epididymitis hos får (Brucella ovis) på en prøve, der er udtaget i de sidste 30 dage før afsendelsen.

5. Bestemmelserne i stk. 1-4 finder ikke anvendelse på opdrættede får og geder bestemt til slagtning som omhandlet i artikel 18.

Artikel 16

Undtagelse vedrørende flytning af opdrættede får og geder til andre medlemsstater eller zoner deri uden status som fri for infektion med Brucella abortus, B. melitensis og B. suis

Uanset artikel 15, stk. 1, litra c), kan operatører flytte opdrættede får og geder til en anden medlemsstat eller en zone deri uden status som fri for infektion med Brucella abortus, B. melitensis og B. suis for så vidt angår får og geder, hvis de kommer fra en virksomhed, der er fri for infektion med Brucella abortus, B. melitensis og B. suis med vaccination for så vidt angår får og geder.

Artikel 17

Undtagelser vedrørende flytning af opdrættede får og geder til andre medlemsstater eller zoner deri for så vidt angår infektion med bluetonguevirus (serotype 1-24)

Uanset artikel 15, stk. 1, litra h), kan den kompetente myndighed i oprindelsesmedlemsstaten tillade flytning af opdrættede får og geder, der ikke opfylder mindst ét af kravene i del II, kapitel 2, afsnit 1, punkt 1-3, i bilag V til delegeret forordning (EU) 2019/689 til en anden medlemsstat eller zone deri

a) med status som sygdomsfri eller med et godkendt udryddelsesprogram vedrørende infektion med bluetonguevirus (serotype 1-24), hvis bestemmelsesmedlemsstaten har underrettet Kommissionen og de øvrige medlemsstater om, at sådanne flytninger er tilladt på de betingelser, der er omhandlet i artikel 43, stk. 2, i delegeret forordning (EU) 2019/689

b) uden status som sygdomsfri og uden et godkendt udryddelsesprogram vedrørende infektion med bluetonguevirus (serotype 1-24), hvis bestemmelsesmedlemsstaten har underrettet Kommissionen og de øvrige medlemsstater om, at sådanne flytninger er tilladt. Hvis bestemmelsesmedlemsstaten stiller betingelser for tilladelse til en sådan flytning, skal betingelserne være en eller flere af de betingelser, der er omhandlet i del II, kapitel 2, afsnit 1, punkt 5-8, i bilag V til delegeret forordning (EU) 2019/689.

Artikel 18

Undtagelse vedrørende flytning af opdrættede får og geder bestemt til slagtning til andre medlemsstater

Uanset artikel 15 kan operatører flytte opdrættede får og geder bestemt til slagtning til en anden medlemsstat, hvis følgende krav er opfyldt:

a) Dyrene er enten individuelt identificeret i overensstemmelse med artikel 45 i delegeret forordning (EU) 2019/2035, eller de har opholdt sig uafbrudt på virksomheden i mindst 21 dage før afsendelsen eller siden fødslen, hvis de er under 21 dage gamle.

b) Dyrene i) kommer fra en virksomhed, der er fri for infektion med Brucella abortus, B. melitensis og B. suis med eller uden vaccination for så vidt angår for og geder eller ii) er mere end 6 måneder gamle og er med negative resultater blevet underkastet en test for infektion med Brucella abortus, B. melitensis og B. suis med en af de diagnosticeringsmetoder, der er fastsat i bilag I, del 1, der er foretaget på en prøve, der er udtaget i de sidste 30 dage før afsendelsen, og, i tilfælde af hunner, der har født, en prøve, der er udtaget mindst 30 dage efter fødslen eller iii) er kastrerede.

c) Dyrene kommer fra en virksomhed, hvor der ikke er rapporteret om infektion med rabiesvirus hos opdrættede landdyr i de sidste 30 dage før afsendelsen.

d) Dyrene kommer fra en virksomhed, hvor der ikke er rapporteret om miltbrand hos hovdyr i de sidste 15 dage før afsendelsen.

e) Dyrene kommer fra en virksomhed, hvor der ikke er rapporteret om infektion med bluetonguevirus (serotype 1-24) i de sidste 30 dage før afsendelsen.







Afdeling 3

Svin

Artikel 19

Krav vedrørende flytning af opdrættede svin til andre medlemsstater

1. Operatører må kun flytte opdrættede svin til en anden medlemsstat, hvis følgende krav er opfyldt: a) Dyrene har uafbrudt opholdt sig på virksomheden i mindst 30 dage før afsendelsen eller siden fødslen, hvis de er under 30 dage gamle, og har i denne periode ikke været i kontakt med opdrættede svin, der har lavere sundhedsstatus eller har været omfattet af flytningsrestriktioner af dyresundhedsmæssige årsager, eller med opdrættede dyr, der kommer fra en virksomhed, som ikke opfyldte kravene i litra b). b) Alle dyr, der er indført til Unionen fra et tredjeland eller et territorium i de sidste 30 dage før afsendelsen af de i litra a) nævnte dyr, og som er ført ind på den virksomhed, hvor de pågældende dyr opholdt sig, holdes adskilt for at forhindre direkte og indirekte kontakt med alle andre dyr på den pågældende virksomhed. c) Dyrene kommer fra en virksomhed, hvor der ikke er rapporteret om infektion med rabiesvirus hos opdrættede landdyr i de sidste 30 dage før afsendelsen. d) Dyrene kommer fra en virksomhed, hvor der ikke er rapporteret om infektion med Aujeszkys sygdom-virus i de sidste 30 dage før afsendelsen. e) Dyrene kommer fra en virksomhed, hvor der ikke er rapporteret om miltbrand hos hovdyr i de sidste 15 dage før afsendelsen. f) Dyrene kommer fra en virksomhed, hvor der ikke er rapporteret om infektion med Brucella abortus, B. melitensis og B. suis hos svin i de sidste 42 dage før afsendelsen, og hvor der i mindst de sidste 12 måneder før afsendelsen enten i) er blevet anvendt biosikringsforanstaltninger og risikobegrænsende foranstaltninger, herunder opstaldningsforhold og fodringssystemer, som fornødent for at forhindre overførsel af infektion med Brucella abortus, B. melitensis og B. suis fra vildtlevende dyr af arter, der er listeopført for den pågældende sygdom, til svin, der holdes på virksomheden, og der er kun indført svin fra virksomheder, der anvender tilsvarende biosikringsforanstaltninger og risikobegrænsende foranstaltninger eller ii) er foretaget overvågning vedrørende infektion med Brucella abortus, B. melitensis og B. suis af svin, der holdes på virksomheden, i overensstemmelse med bilag III, punkt 1 og 2, i mindst de sidste 12 måneder før afsendelsen, og i dette tidsrum — er kun svin fra virksomheder, der anvender foranstaltningerne foreskrevet i nr. i), eller i nærværende nummer blevet ført ind på den virksomhed, der er omhandlet i litra a) — blev der, hvis der er rapporteret om infektion med Brucella abortus , B. melitensis og B. suis hos svin, der holdes på virksomheden, truffet foranstaltninger i overensstemmelse med bilag III, punkt 3.

2. Bestemmelserne i stk. 1 finder ikke anvendelse på opdrættede svin bestemt til slagtning som omhandlet i artikel 21.

Artikel 20

Supplerende krav vedrørende flytning af opdrættede svin til medlemsstater eller zoner deri med status som sygdomsfri eller med et godkendt udryddelsesprogram vedrørende infektion med Aujeszkys sygdom-virus

1. Operatører må kun flytte opdrættede svin til en anden medlemsstat eller en zone deri med status som fri for infektion med Aujeszkys sygdom-virus, hvis kravene i artikel 19 er opfyldt, hvis dyrene ikke er vaccineret mod infektion med Aujeszkys sygdom-virus, og forudsat at kravene i enten litra a) eller b) er opfyldt: a) Hvis dyrene kommer fra en virksomhed, der er fri for infektion med Aujeszkys sygdom-virus i) er virksomheden beliggende i en medlemsstat eller en zone deri med status som fri for infektion med Aujeszkys sygdom-virus eller ii) er dyrene med negativt resultat blevet underkastet en serologisk test til påvisning af antistoffer mod Aujeszkys sygdom-virus (helvirus) med en af de diagnosticeringsmetoder, der er fastsat i bilag I, del 7, på en prøve, der er udtaget i de sidste 15 dage før afsendelsen. For svin, der er under fire måneder gamle, og som er afkom af moderdyr, der er vaccineret med en gE-deleteret vaccine, kan den diagnosticeringsmetode til påvisning af antistoffer mod Aujeszkys sygdom-virus-gE-protein, der er fastsat i bilag I, del 7, anvendes. Antallet af testede svin skal gøre det muligt at opnå en påvisning af en serumprævalens på mindst 10 % i sendingen med et konfidensniveau på 95 %. b) Hvis dyrene kommer fra en virksomhed, der er ikke fri for infektion med Aujeszkys sygdom-virus, skal følgende krav være opfyldt: i) Dyrene er blevet holdt på en godkendt karantænestation i mindst 30 dage og ii) dyrene er med negativt resultat blevet underkastet en serologisk test til påvisning af antistoffer mod Aujeszkys sygdom-virus (helvirus) med den diagnosticeringsmetode, der er fastsat i bilag I, del 7, på prøver, der er udtaget ved to lejligheder med et mellemrum på mindst 30 dage, idet den sidste prøve er udtaget i de sidste 15 dage før afsendelsen.

2. Operatører må kun flytte opdrættede svin til en anden medlemsstat eller en zone deri med et godkendt udryddelsesprogram vedrørende infektion med Aujeszkys sygdom-virus, hvis kravene i artikel 19 er opfyldt, og forudsat at kravene i enten litra a) eller b) er opfyldt: a) Hvis dyrene kommer fra en virksomhed, der er fri for infektion med Aujeszkys sygdom-virus i) er virksomheden beliggende i en medlemsstat eller en zone deri med status som fri for infektion med Aujeszkys sygdom-virus eller ii) er virksomheden beliggende i en medlemsstat eller en zone deri med et godkendt udryddelsesprogram vedrørende infektion med Aujeszkys sygdom-virus eller iii) er dyrene med negativt resultat blevet underkastet en serologisk test til påvisning af antistoffer mod Aujeszkys sygdom-virus (helvirus) eller antistoffer mod Aujeszkys sygdom-virus-gE-protein, hvis det er relevant, med en af de diagnosticeringsmetoder, der er fastsat i bilag I, del 7, på en prøve, der er udtaget i de sidste 15 dage før afsendelsen. Antallet af testede svin skal gøre det muligt at opnå en påvisning af en serumprævalens på mindst 10 % i sendingen med et konfidensniveau på 95 %. b) Hvis dyrene kommer fra en virksomhed, der er ikke fri for infektion med Aujeszkys sygdom-virus, skal følgende krav være opfyldt: i) De er blevet holdt på en godkendt karantænestation i mindst 30 dage og ii) de er med negativt resultat blevet underkastet en serologisk test til påvisning af antistoffer mod Aujeszkys sygdom-virus (helvirus) eller antistoffer mod Aujeszkys sygdom-virus-gE-protein, hvis det er relevant, med en af de diagnosticeringsmetoder, der er fastsat i bilag I, del 7, på prøver, der er udtaget ved to lejligheder med et mellemrum på mindst 30 dage, idet den sidste prøve er udtaget i de sidste 15 dage før afsendelsen.

3. Bestemmelserne i stk. 1 og 2 finder ikke anvendelse på opdrættede svin bestemt til slagtning som omhandlet i artikel 21.

Artikel 21

Undtagelse vedrørende flytning af opdrættede svin bestemt til slagtning til andre medlemsstater

1. Uanset artikel 19 kan operatører flytte opdrættede svin bestemt til slagtning til en anden medlemsstat, hvis de pågældende dyr kommer fra en virksomhed a) hvor der ikke er rapporteret om infektion med rabiesvirus hos opdrættede landdyr i de sidste 30 dage før afsendelsen b) hvor der ikke er rapporteret om miltbrand hos hovdyr i de sidste 15 dage før afsendelsen.

2. Uanset artikel 20 kan operatører flytte opdrættede svin bestemt til slagtning til en anden medlemsstat eller en zone deri med status som fri for infektion med Aujeszkys sygdom-virus, eller som har et godkendt udryddelsesprogram vedrørende infektion med Aujeszkys sygdom-virus, hvis kravene i stk. 1 er opfyldt og følgende krav er opfyldt: a) Dyrene kommer fra en virksomhed, hvor der ikke er rapporteret om infektion med Aujeszkys sygdom-virus i de sidste 30 dage før afsendelsen. b) Dyrene transporteres direkte til slagteriet i bestemmelsesmedlemsstaten uden at blive gjort til genstand for sammenbringning i den pågældende medlemsstat eller en zone deri eller hvilket som helst medlemsstat eller en zone deri, som dyrene passerer igennem, og som har status som fri for infektion med Aujeszkys sygdom-virus.







Afdeling 4

Dyr af hestefamilien

Artikel 22

Krav vedrørende flytning af dyr af hestefamilien til andre medlemsstater

1. Operatører må kun flytte dyr af hestefamilien til en anden medlemsstat, hvis følgende krav er opfyldt: a) Dyrene kommer fra en virksomhed, hvor der ikke er rapporteret om surra (Trypanosoma evansi) i de sidste 30 dage før afsendelsen, eller hvis de kommer fra en virksomhed, hvor der er rapporteret om surra (Trypanosoma evansi) i de sidste to år før afsendelsen, har den berørte virksomhed efter det seneste udbrud været omfattet af flytningsrestriktioner indtil: i) de inficerede dyr var fjernet fra virksomheden og ii) de resterende dyr på virksomheden med negative resultater er blevet underkastet en test for surra (Trypanosoma evansi) med en af de diagnosticeringsmetoder, der er fastsat i bilag I, del 3, på prøver, der er udtaget, mindst seks måneder efter at det sidste inficerede dyr er blevet fjernet fra virksomheden. b) Dyrene kommer fra en virksomhed, hvor der ikke er rapporteret om dourine i de sidste seks måneder før afsendelsen, eller hvis de kommer fra en virksomhed, hvor der er rapporteret om dourine i de sidste to år før afsendelsen, har den berørte virksomhed efter det seneste udbrud været omfattet af flytningsrestriktioner indtil: i) de inficerede dyr er blevet aflivet og destrueret eller slagtet, eller de inficerede ukastrerede handyr af hestefamilien er blevet kastreret og ii) de resterende dyr af hestefamilien på virksomheden, med undtagelse af de kastrerede dyr af hestefamilien, der er omhandlet i nr. i), med negative resultater er blevet underkastet en test for dourine med en af de diagnosticeringsmetoder, der er fastsat i bilag I, del 8, på prøver, der er udtaget mindst 6 måneder efter afslutningen af de foranstaltninger, der er beskrevet i nr. i). c) Dyrene kommer fra en virksomhed, hvor der ikke er rapporteret om equin infektiøs anæmi i de sidste 90 dage før afsendelsen, eller hvis de kommer fra en virksomhed, hvor der er rapporteret om equin infektiøs anæmi i de sidste 12 måneder før afsendelsen, har den berørte virksomhed efter det seneste udbrud været omfattet af flytningsrestriktioner indtil: i) de inficerede dyr er blevet aflivet og destrueret eller slagtet, og virksomheden er blevet rengjort og desinficeret og ii) de resterende dyr på virksomheden med negative resultater er blevet underkastet en test for equin infektiøs anæmi med den diagnosticeringsmetode, der er fastsat i bilag I, del 9, på prøver, der er udtaget ved to lejligheder med et mellemrum på mindst tre måneder efter afslutningen af de foranstaltninger, der er beskrevet i nr. i). d) Dyrene kommer fra en virksomhed, hvor der ikke er rapporteret om venezuelansk hesteencephalomyelitis i de sidste seks måneder før afsendelsen, eller hvis de kommer fra en virksomhed, der er beliggende i en medlemsstat eller en zone deri, hvor der er rapporteret om venezuelansk hesteencephalomyelitis i de sidste to år, opfylder de betingelserne i nr. i) og betingelserne i enten nr. ii) eller iii): i) I mindst 21 dage før afsendelsen forblev de klinisk sunde, og ethvert dyr som omhandlet i nr. ii) eller nr. iii), hvis kropstemperatur, der blev taget dagligt, steg til over det fysiologiske interval, blev med negative resultater underkastet en diagnostisk test for venezuelansk hesteencephalomyelitis med den diagnosticeringsmetode, der er fastsat i bilag I, del 10, punkt 1, litra a) og ii) dyrene har været anbragt i karantæne i mindst 21 dage beskyttet mod angreb fra insektvektorer og enten — er blevet vaccineret mod venezuelansk hesteencephalomyelitis ved et fuldt indledende vaccinationsforløb og revaccineret i henhold til fabrikantens anbefalinger mindst 60 dage og højst 12 måneder før afsendelsesdatoen eller — er med negative resultater blevet underkastet en test for venezuelansk hesteencephalomyelitis med den diagnosticeringsmetode, der er fastsat i bilag I, del 10, punkt 1, litra b), på en prøve, der er udtaget mindst 14 dage efter datoen for anbringelsen i karantæne iii) dyrene er blevet underkastet — en test for venezuelansk hesteencephalomyelitis med den diagnosticeringsmetode, der er fastsat i bilag I, del 10, punkt 1, litra b), uden en stigning i antistoftiteren, udført på parrede prøver, der er udtaget ved to lejligheder med et mellemrum på 21 dage, idet den anden blev udtaget i de sidste 10 dage før afsendelsen og — en test til påvisning af venezuelansk hesteencephalomyelitis-virusgenom med den diagnosticeringsmetode, der er fastsat i bilag I, del 10, punkt 2, udført med negativt resultat på en prøve udtaget i de sidste 48 timer før afsendelsen, og dyrene er blevet beskyttet mod angreb fra insektvektorer efter prøveudtagning indtil afsendelsen. e) Dyrene kommer fra en virksomhed, hvor der ikke er rapporteret om infektion med rabiesvirus hos opdrættede landdyr i de sidste 30 dage før afsendelsen. f) Dyrene kommer fra en virksomhed, hvor der ikke er rapporteret om miltbrand hos hovdyr i de sidste 15 dage før afsendelsen. g) Dyrene har ikke været i kontakt med opdrættede dyr af arter, der er listeopført for de sygdomme, der er omhandlet i litra a)-f), som ikke opfyldte kravene i litra a)-e) i de sidste 30 dage før afsendelsen og kravet i litra f) i de sidste 15 dage før afsendelsen.

2. Uanset stk. 1, litra a), b) og c), gælder de i stk. 1, litra a), b) og c), omhandlede flytningsrestriktioner i mindst 30 dage, efter at det sidste dyr på virksomheden af arter, der er listeopført for den respektive sygdom, der er omhandlet i stk. 1, litra a), b) og c), enten blev aflivet og destrueret eller slagtet, og lokalerne er blevet rengjort og desinficeret.

3. Efter anmodning fra den kompetente myndighed skal den operatør, der anmoder om det dyresundhedscertifikat, der er omhandlet i artikel 76, oplyse om adressen på den eller de virksomheder, der holder dyr af hestefamilien, hvor de dyr af hestefamilien, der skal flyttes, blev holdt i de sidste 30 dage før den påtænkte flytning til en anden medlemsstat.







Afdeling 5

Dyr af kamelfamilien

Artikel 23

Krav vedrørende flytning af opdrættede dyr af kamelfamilien til andre medlemsstater

1. Operatører må kun flytte opdrættede dyr af kamelfamilien til en anden medlemsstat, hvis følgende krav er opfyldt: a) Dyrene har uafbrudt opholdt sig på virksomheden i mindst 30 dage før afsendelsen eller siden fødslen, hvis de er under 30 dage gamle, og har i denne periode ikke været i kontakt med opdrættede dyr af kamelfamilien, der har lavere sundhedsstatus eller har været omfattet af flytningsrestriktioner af dyresundhedsmæssige årsager, eller med opdrættede dyr, der kommer fra en virksomhed, som ikke opfyldte kravene i litra b). b) Alle dyr, der er indført til Unionen fra et tredjeland eller et territorium i de sidste 30 dage før afsendelsen af de i litra a) nævnte dyr, og som er ført ind på den virksomhed, hvor de pågældende dyr opholdt sig, holdes adskilt for at forhindre direkte og indirekte kontakt med alle andre dyr på den pågældende virksomhed. c) Dyrene kommer fra en virksomhed, hvor der ikke er rapporteret om infektion med rabiesvirus hos opdrættede landdyr i de sidste 30 dage før afsendelsen. d) Dyrene kommer fra en virksomhed, hvor der ikke er rapporteret om infektion med Brucella abortus, B. melitensis og B. suis hos dyr af kamelfamilien i de sidste 42 dage før afsendelsen, og de er med negative resultater blevet underkastet en test for infektion med Brucella abortus, B. melitensis og B. suis med en af de diagnosticeringsmetoder, der er fastsat i bilag I, del 1, der er foretaget på en prøve, der er udtaget i de sidste 30 dage før afsendelsen, og, i tilfælde af hunner, der har født, en prøve, der er udtaget mindst 30 dage efter fødslen. e) Dyrene kommer fra en virksomhed, hvor der er gennemført overvågning vedrørende infektion med Mycobacterium tuberculosis-kompleks (M. bovis, M. caprae og M. tuberculosis) af de dyr af kamelfamilien, der holdes på virksomheden, i overensstemmelse med bilag II, del 2, punkt 1 og 2, i mindst de sidste 12 måneder før afsendelsen, og i dette tidsrum i) er kun dyr af kamelfamilien fra virksomheder, der anvender foranstaltningerne foreskrevet i nærværende litra, blevet ført ind på den virksomhed, der er omhandlet i litra a) ii) blev der, hvis der er rapporteret om infektion med Mycobacterium tuberculosis-kompleks (M. bovis, M. caprae og M. tuberculosis) hos dyr af kamelfamilien, der holdes på virksomheden, truffet foranstaltninger i overensstemmelse med bilag II, del 2, punkt 3. f) Hvis dyrene flyttes til en medlemsstat eller en zone deri med status som sygdomsfri eller med et godkendt udryddelsesprogram vedrørende infektiøs bovin rhinotracheitis/infektiøs pustuløs vulvovaginitis hos kvæg, kommer de fra en virksomhed, hvor der ikke er rapporteret om infektiøs bovin rhinotracheitis/infektiøs pustuløs vulvovaginitis hos dyr af kamelfamilien i de sidste 30 dage før afsendelsen. g) Dyrene kommer fra en virksomhed beliggende i et område med en radius på mindst 150 km omkring virksomheden, hvor der ikke er rapporteret om infektion med epizootisk hæmoragi-virus på nogen virksomhed i de sidste to år før afsendelsen. h) Dyrene kommer fra en virksomhed, hvor der ikke er rapporteret om miltbrand hos hovdyr i de sidste 15 dage før afsendelsen. i) Dyrene kommer fra en virksomhed, hvor der ikke er rapporteret om surra (Trypanosoma evansi) i de sidste 30 dage før afsendelsen, og hvis de kommer fra en virksomhed, hvor der er rapporteret om surra (Trypanosoma evansi) i de sidste to år før afsendelsen, har den berørte virksomhed efter det seneste udbrud været omfattet af flytningsrestriktioner indtil: i) de inficerede dyr var fjernet fra virksomheden og ii) de resterende dyr på virksomheden med negative resultater er blevet underkastet en test for surra (Trypanosoma evansi) med en af de diagnosticeringsmetoder, der er fastsat i bilag I, del 3, på prøver, der er udtaget, mindst seks måneder efter at de inficerede dyr er blevet fjernet fra virksomheden. j) Bortset fra tilfælde, hvor dyrene flyttes i overensstemmelse med artikel 24, opfylder de mindst et af de krav vedrørende infektion med bluetonguevirus (serotype 1-24), der er fastsat i del II, kapitel 2, afsnit 1, punkt 1-3, i bilag V til delegeret forordning (EU) 2019/689. k) Betingelserne i artikel 32 og 33 er opfyldt, hvor det er relevant.

2. Bestemmelserne i stk. 1 finder ikke anvendelse på opdrættede dyr af kamelfamilien bestemt til slagtning som omhandlet i artikel 25.

Artikel 24

Undtagelser vedrørende flytning af opdrættede dyr af kamelfamilien til andre medlemsstater eller zoner deri for så vidt angår infektion med bluetonguevirus (serotype 1-24)

Uanset artikel 23, stk. 1, litra j), kan den kompetente myndighed i oprindelsesmedlemsstaten tillade flytning af opdrættede dyr af kamelfamilien, der ikke opfylder mindst ét af kravene i del II, kapitel 2, afsnit 1, punkt 1-3, i bilag V til delegeret forordning (EU) 2019/689 til en anden medlemsstat eller zone deri

a) med status som sygdomsfri eller med et godkendt udryddelsesprogram vedrørende infektion med bluetonguevirus (serotype 1-24), hvis bestemmelsesmedlemsstaten har underrettet Kommissionen og de øvrige medlemsstater om, at sådanne flytninger er tilladt på de betingelser, der er omhandlet i artikel 43, stk. 2, i delegeret forordning (EU) 2019/689

b) uden status som sygdomsfri og uden et godkendt udryddelsesprogram vedrørende infektion med bluetonguevirus (serotype 1-24), hvis bestemmelsesmedlemsstaten har underrettet Kommissionen og de øvrige medlemsstater om, at sådanne flytninger er tilladt. Hvis bestemmelsesmedlemsstaten stiller betingelser for tilladelse til en sådan flytning, skal betingelserne være en eller flere af de betingelser, der er omhandlet i del II, kapitel 2, afsnit 1, punkt 5-8, i bilag V til delegeret forordning (EU) 2019/689.

Artikel 25

Undtagelse vedrørende flytning af opdrættede dyr af kamelfamilien bestemt til slagtning til andre medlemsstater

Uanset artikel 23 kan operatører flytte opdrættede dyr af kamelfamilien bestemt til slagtning til en anden medlemsstat eller zone deri, hvis de pågældende dyr kommer fra en virksomhed

a) hvor der ikke er rapporteret om infektion med rabiesvirus hos opdrættede landdyr i de sidste 30 dage før afsendelsen

b) hvor der ikke er rapporteret om miltbrand hos hovdyr i de sidste 15 dage før afsendelsen

c) hvor der ikke er rapporteret om infektion med bluetonguevirus (serotype 1-24) i de sidste 30 dage før afsendelsen.







Afdeling 6

Hjortedyr

Artikel 26

Krav vedrørende flytning af opdrættede hjortedyr til andre medlemsstater

1. Operatører må kun flytte opdrættede hjortedyr til en anden medlemsstat, hvis følgende krav er opfyldt: a) Dyrene har uafbrudt opholdt sig på virksomheden i mindst 30 dage før afsendelsen eller siden fødslen, hvis de er under 30 dage gamle, og har i denne periode ikke været i kontakt med opdrættede hjortedyr, der har lavere sundhedsstatus eller har været omfattet af flytningsrestriktioner af dyresundhedsmæssige årsager, eller med opdrættede dyr, der kommer fra en virksomhed, som ikke opfyldte kravene i litra b). b) Alle dyr, der er indført til Unionen fra et tredjeland eller et territorium i de sidste 30 dage før afsendelsen af de i litra a) nævnte dyr, og som er ført ind på den virksomhed, hvor de pågældende dyr opholdt sig, holdes adskilt for at forhindre direkte og indirekte kontakt med alle andre dyr på den pågældende virksomhed. c) Dyrene kommer fra en virksomhed, hvor der ikke er rapporteret om infektion med rabiesvirus hos opdrættede landdyr i de sidste 30 dage før afsendelsen. d) Dyrene kommer fra en virksomhed, hvor der ikke er rapporteret om infektion med Brucella abortus, B. melitensis og B. suis hos hjortedyr i de sidste 42 dage før afsendelsen. e) Dyrene kommer fra en virksomhed, hvor der er gennemført overvågning vedrørende infektion med Mycobacterium tuberculosis-kompleks (M. bovis, M. caprae og M. tuberculosis) af de hjortedyr, der holdes på virksomheden, i overensstemmelse med bilag II, del 3, punkt 1 og 2, i mindst de sidste 12 måneder før afsendelsen, og i dette tidsrum i) er kun hjortedyr fra virksomheder, der anvender foranstaltningerne foreskrevet i nærværende litra, blevet ført ind på den virksomhed, der er omhandlet i litra a) ii) blev der, hvis der er rapporteret om infektion med Mycobacterium tuberculosis-kompleks (M. bovis, M. caprae og M. tuberculosis) hos hjortedyr, der holdes på virksomheden, truffet foranstaltninger i overensstemmelse med bilag II, del 3, punkt 3. f) Hvis dyrene flyttes til en medlemsstat eller en zone deri med status som sygdomsfri eller med et godkendt udryddelsesprogram vedrørende infektiøs bovin rhinotracheitis/infektiøs pustuløs vulvovaginitis hos kvæg, kommer de fra en virksomhed, hvor der ikke er rapporteret om infektiøs bovin rhinotracheitis/infektiøs pustuløs vulvovaginitis hos hjortedyr i de sidste 30 dage før afsendelsen. g) Dyrene kommer fra en virksomhed beliggende i et område med en radius på mindst 150 km omkring virksomheden, hvor der ikke er rapporteret om infektion med epizootisk hæmoragi-virus på nogen virksomhed i de sidste to år før afsendelsen. h) Dyrene kommer fra en virksomhed, hvor der ikke er rapporteret om miltbrand hos hovdyr i de sidste 15 dage før afsendelsen. i) Dyrene kommer fra en virksomhed, hvor der ikke er rapporteret om surra (Trypanosoma evansi) i de sidste 30 dage før afsendelsen, og hvis de kommer fra en virksomhed, hvor der er rapporteret om surra (Trypanosoma evansi) i de sidste to år før afsendelsen, har den berørte virksomhed efter det seneste udbrud været omfattet af flytningsrestriktioner indtil: i) de inficerede dyr var fjernet fra virksomheden og ii) de resterende dyr på virksomheden med negative resultater er blevet underkastet en test for surra (Trypanosoma evansi) med en af de diagnosticeringsmetoder, der er fastsat i bilag I, del 3, på prøver, der er udtaget, mindst seks måneder efter at de inficerede dyr er blevet fjernet fra virksomheden. j) Bortset fra tilfælde, hvor de flyttes i overensstemmelse med artikel 27, opfylder de mindst et af de krav vedrørende infektion med bluetonguevirus (serotype 1-24), der er fastsat i del II, kapitel 2, afsnit 1, punkt 1-3, i bilag V til delegeret forordning (EU) 2019/689. k) Betingelserne i artikel 32 og 33 er opfyldt, hvor det er relevant.

2. Bestemmelserne i stk. 1 finder ikke anvendelse på opdrættede hjortedyr bestemt til slagtning som omhandlet i artikel 28.

Artikel 27

Undtagelser vedrørende flytning af opdrættede hjortedyr til andre medlemsstater eller zoner deri for så vidt angår infektion med bluetonguevirus (serotype 1-24)

Uanset artikel 26, stk. 1, litra j), kan den kompetente myndighed i oprindelsesmedlemsstaten tillade flytning af opdrættede hjortedyr, der ikke opfylder mindst ét af kravene i del II, kapitel 2, afsnit 1, punkt 1-3, i bilag V til delegeret forordning (EU) 2019/689 til en anden medlemsstat eller zone deri

a) med status som sygdomsfri eller med et godkendt udryddelsesprogram vedrørende infektion med bluetonguevirus (serotype 1-24), hvis bestemmelsesmedlemsstaten har underrettet Kommissionen og de øvrige medlemsstater om, at sådanne flytninger er tilladt på de betingelser, der er omhandlet i artikel 43, stk. 2, i delegeret forordning (EU) 2019/689

b) uden status som sygdomsfri og uden et godkendt udryddelsesprogram vedrørende infektion med bluetonguevirus (serotype 1-24), hvis bestemmelsesmedlemsstaten har underrettet Kommissionen og de øvrige medlemsstater om, at sådanne flytninger er tilladt. Hvis bestemmelsesmedlemsstaten stiller betingelser for tilladelse til en sådan flytning, skal betingelserne være en eller flere af de betingelser, der er omhandlet i del II, kapitel 2, afsnit 1, punkt 5-8, i bilag V til delegeret forordning (EU) 2019/689.

Artikel 28

Undtagelse vedrørende flytning af opdrættede hjortedyr bestemt til slagtning til andre medlemsstater

Uanset artikel 26 kan operatører flytte opdrættede hjortedyr bestemt til slagtning til en anden medlemsstat eller zone deri, hvis de pågældende dyr kommer fra en virksomhed

a) hvor der ikke er rapporteret om infektion med rabiesvirus hos opdrættede landdyr i de sidste 30 dage før afsendelsen

b) hvor der ikke er rapporteret om miltbrand hos hovdyr i de sidste 15 dage før afsendelsen

c) hvor der ikke er rapporteret om infektion med bluetonguevirus (serotype 1-24) i de sidste 30 dage før afsendelsen.







Afdeling 7

Andre hovdyr

Artikel 29

Krav vedrørende flytning af andre opdrættede hovdyr til andre medlemsstater

1. Operatører må kun flytte andre opdrættede hovdyr til en anden medlemsstat, hvis følgende krav er opfyldt: a) Dyrene har uafbrudt opholdt sig på virksomheden i mindst 30 dage før afsendelsen eller siden fødslen, hvis de er under 30 dage gamle, og har i denne periode ikke været i kontakt med andre opdrættede hovdyr, der har lavere sundhedsstatus eller har været omfattet af flytningsrestriktioner af dyresundhedsmæssige årsager, eller med opdrættede dyr, der kommer fra en virksomhed, som ikke opfyldte kravene i litra b). b) Alle dyr, der er indført til Unionen fra et tredjeland eller et territorium i de sidste 30 dage før afsendelsen af de i litra a) nævnte dyr, og som er ført ind på den virksomhed, hvor de pågældende dyr opholdt sig, holdes adskilt for at forhindre direkte og indirekte kontakt med alle andre dyr på den pågældende virksomhed. c) Hvis der er tale om andre opdrættede hovdyr af arter, der er listeopført for infektion med rabiesvirus, kommer dyrene fra en virksomhed, hvor der ikke er rapporteret om infektion med rabiesvirus hos opdrættede landdyr i de sidste 30 dage før afsendelsen. d) Hvis der er tale om andre opdrættede hovdyr af arter, der er listeopført for Brucella abortus, B. melitensis, og B. suis, kommer de fra en virksomhed, hvor der ikke er rapporteret om infektion med Brucella abortus, B. melitensis, og B. suis hos andre opdrættede hovdyr af arter, der er listeopført for denne sygdom, i de sidste 42 dage før afsendelsen. e) Hvis der er tale om andre opdrættede hovdyr af arter, der er listeopført for Mycobacterium tuberculosis-kompleks (M. bovis, M. caprae og M. tuberculosis), kommer de fra en virksomhed, hvor der ikke er rapporteret om infektion med Mycobacterium tuberculosis-kompleks (M. bovis, M. caprae og M. tuberculosis) hos opdrættede dyr af arter, der er listeopført for denne sygdom, i de sidste 42 dage før afsendelsen. f) Hvis der er tale om andre opdrættede hovdyr af arter, der er listeopført for infektion med epizootisk hæmoragi-virus, kommer dyrene fra en virksomhed beliggende i et område med en radius på mindst 150 km omkring virksomheden, hvor der ikke er rapporteret om infektion med epizootisk hæmoragi-virus på nogen virksomhed i de sidste to år før afsendelsen. g) Dyrene kommer fra en virksomhed, hvor der ikke er rapporteret om miltbrand hos hovdyr i de sidste 15 dage før afsendelsen. h) Hvis der er tale om andre opdrættede hovdyr af arter, der er listeopført for surra (Trypanosoma evansi), kommer de fra en virksomhed, hvor der ikke er rapporteret om surra (Trypanosoma evansi) i de sidste 30 dage før afsendelsen, og hvis de kommer fra en virksomhed, hvor der er rapporteret om surra (Trypanosoma evansi) i de sidste to år før afsendelsen, har den berørte virksomhed efter det seneste udbrud været omfattet af flytningsrestriktioner indtil: i) de inficerede dyr var fjernet fra virksomheden og ii) de resterende dyr på virksomheden med negative resultater er blevet underkastet en test for surra (Trypanosoma evansi) med en af de diagnosticeringsmetoder, der er fastsat i bilag I, del 3, på prøver, der er udtaget, mindst seks måneder efter at de inficerede dyr er blevet fjernet fra virksomheden. i) Hvis der er tale om andre opdrættede hovdyr af arter, der er listeopført for infektion med bluetonguevirus (serotype 1-24), opfylder de mindst et af de krav vedrørende infektion med bluetonguevirus (serotype 1-24), der er fastsat i del II, kapitel 2, afsnit 1, punkt 1-3, i bilag V til delegeret forordning (EU) 2019/689. Dette litra finder ikke anvendelse på andre opdrættede hovdyr omhandlet i artikel 30. j) Betingelserne i artikel 32 og 33 er opfyldt, hvor det er relevant.

2. Bestemmelserne i stk. 1 finder ikke anvendelse på andre opdrættede hovdyr bestemt til slagtning som omhandlet i artikel 31.

Artikel 30

Undtagelse vedrørende flytning af andre opdrættede hovdyr til andre medlemsstater eller zoner deri for så vidt angår infektion med bluetonguevirus (serotype 1-24)

Uanset artikel 29, stk. 1, litra i), kan den kompetente myndighed i oprindelsesmedlemsstaten tillade flytning af andre opdrættede hovdyr af arter, der er listeopført for infektion med bluetonguevirus (serotype 1-24), der ikke opfylder mindst ét af kravene i del II, kapitel 2, afsnit 1, punkt 1-3, i bilag V til delegeret forordning (EU) 2019/689 til en anden medlemsstat eller zone deri

a) med status som sygdomsfri eller med et godkendt udryddelsesprogram vedrørende infektion med bluetonguevirus (serotype 1-24), hvis bestemmelsesmedlemsstaten har underrettet Kommissionen og de øvrige medlemsstater om, at sådanne flytninger er tilladt på de betingelser, der er omhandlet i artikel 43, stk. 2, i delegeret forordning (EU) 2019/689

b) uden status som sygdomsfri og uden et godkendt udryddelsesprogram vedrørende infektion med bluetonguevirus (serotype 1-24), hvis bestemmelsesmedlemsstaten har underrettet Kommissionen og de øvrige medlemsstater om, at sådanne flytninger er tilladt. Hvis bestemmelsesmedlemsstaten stiller betingelser for tilladelse til en sådan flytning, skal betingelserne være en eller flere af de betingelser, der er omhandlet i del II, kapitel 2, afsnit 1, punkt 5-8, i bilag V til delegerede forordning (EU) 2019/689.

Artikel 31

Undtagelse vedrørende flytning af andre opdrættede hovdyr bestemt til slagtning til andre medlemsstater

Uanset artikel 29 kan operatører flytte andre opdrættede hovdyr bestemt til slagtning til en anden medlemsstat eller zone deri

a) hvis dyrene kommer fra en virksomhed, hvor der ikke er rapporteret om miltbrand hos hovdyr i de sidste 15 dage før afsendelsen

b) hvis der er tale om andre opdrættede hovdyr af arter, der er listeopført for infektion med rabiesvirus, hvis dyrene kommer fra en virksomhed, hvor der ikke er rapporteret om infektion med rabiesvirus hos opdrættede landdyr i de sidste 30 dage før afsendelsen

c) hvis der er tale om andre opdrættede hovdyr af arter, der er listeopført for infektion med bluetonguevirus (serotype 1-24), hvis dyrene kommer fra en virksomhed, hvor der ikke er rapporteret om infektion med bluetonguevirus (serotype 1-24) i de sidste 30 dage før afsendelsen.







Afdeling 8

Supplerende dyresundhedsmæssige krav vedrørende infektion med bluetonguevirus (serotype 1-24)

Artikel 32

Biosikringsforanstaltninger og risikobegrænsende foranstaltninger vedrørende transport til en anden medlemsstat eller en zone deri med status som fri for infektion med bluetonguevirus (serotype 1-24) eller har et godkendt udryddelsesprogram vedrørende infektion med bluetonguevirus (serotype 1-24)

1. Operatører må kun flytte opdrættede dyr af arter, der er listeopført for infektion med bluetonguevirus (serotype 1-24), til en anden medlemsstat eller en zone deri med status som fri for eller med et godkendt udryddelsesprogram vedrørende sygdommen, hvis mindst et af følgende krav er opfyldt: a) Transporten foregår i en medlemsstat eller en zone deri med status som fri for infektion med bluetonguevirus (serotype 1-24). b) Dyrene er beskyttet mod vektorangreb og i) den planlagte forsendelse omfatter ikke aflæsning af dyr i et tidsrum, der er længere end ét døgn eller ii) dyrene aflæsses i en vektorbeskyttet virksomhed eller iii) dyrene aflæsses i en medlemsstat eller en zone deri i den vektorfrie periode. c) Dyrene i) er vaccineret mod alle serotyper af bluetonguevirus (serotype 1-24), der er rapporteret om i de sidste to år i den medlemsstat eller zone deri, som dyrene passerer igennem, og de er stadig omfattet af den immunitetsperiode, der garanteres i specifikationerne for vaccinen eller ii) er blevet underkastet en serologisk test til påvisning af specifikke antistoffer mod alle serotyper af bluetonguevirus (serotype 1-24), der er rapporteret om i den medlemsstat eller zone deri, som dyrene passerer igennem, i de sidste to år før afsendelsen. d) Dyrene er bestemt til slagtning.

2. Uanset stk. 1 kan oprindelsesmedlemsstatens kompetente myndighed tillade flytning af opdrættede dyr, hvis bestemmelsesmedlemsstatens kompetente myndighed har underrettet Kommissionen og de øvrige medlemsstater om, at sådanne flytninger er tilladt på de betingelser, der er omhandlet i artikel 43, stk. 2, i delegeret forordning (EU) 2019/689, og en af følgende betingelser er opfyldt: a) Dyrene opfylder de specifikke dyresundhedsmæssige krav, som den kompetente myndighed på bestemmelsesstedet har fastsat for at sikre, at dyrene forud for afsendelsen har tilstrækkelig immunologisk beskyttelse for så vidt angår alle serotyper af bluetonguevirus (serotype 1-24), der er rapporteret om i den pågældende medlemsstat eller zone deri, som dyrene passerer igennem, i de sidste to år før afsendelsen eller b) dyrene opfylder kravene i nærværende stykkes litra a) eller i stk. 1, litra c), for at sikre, at de beskyttes mod de serotyper af bluetonguevirus, der er rapporteret om i den pågældende medlemsstat eller zone deri, som dyrene passerer igennem, i de sidste to år før afsendelsen, og som der ikke er rapporteret om i bestemmelsesmedlemsstaten eller -zonen i samme tidsrum.

Artikel 33

Biosikringsforanstaltninger og risikobegrænsende foranstaltninger vedrørende transport gennem en anden medlemsstat eller en zone deri med status som fri for infektion med bluetonguevirus (serotype 1-24) eller har et godkendt udryddelsesprogram vedrørende infektion med bluetonguevirus (serotype 1-24)

1. Operatører må kun flytte dyr af arter, der er listeopført for infektion med bluetonguevirus (serotype 1-24), gennem en anden medlemsstat eller en zone deri, som dyrene passerer igennem, og som har status som fri for eller med et godkendt udryddelsesprogram vedrørende sygdommen, hvis mindst et af følgende krav er opfyldt: a) Dyrene opfylder mindst ét af de krav, der er fastsat i del II, kapitel 2, afsnit 1, punkt 1-3, i bilag V til delegeret forordning (EU) 2019/689 eller b) transportmidlet, som dyrene er pålæsset på, er blevet beskyttet mod vektorangreb under transporten og i) den planlagte forsendelse omfatter ikke aflæsning af dyr i et tidsrum, der er længere end ét døgn eller ii) dyrene aflæsses på en vektorbeskyttet virksomhed eller i den vektorfrie periode.

2. Uanset stk. 1 kan oprindelsesmedlemsstatens kompetente myndighed tillade flytning af dyr af arter, der er listeopført for infektion med bluetonguevirus (serotype 1-24), gennem en anden medlemsstat eller en zone deri, som dyrene passerer igennem, og som har status som fri for sygdommen eller har et godkendt udryddelsesprogram vedrørende sygdommen, hvis den medlemsstat, som dyrene passerer igennem, har underrettet Kommissionen og de øvrige medlemsstater om, at sådanne flytninger er tilladt på de betingelser, der er fastsat i stk. 43, stk. 2, litra a), c) og d), i delegeret forordning (EU) 2019/689.







KAPITEL 3

Supplerende dyresundhedsmæssige krav vedrørende flytning af fjerkræ og rugeæg til andre medlemsstater







Afdeling 1

Fjerkræ

Artikel 34

Krav vedrørende flytning af avlsfjerkræ og brugsfjerkræ

1. Operatører må kun flytte avlsfjerkræ og brugsfjerkræ til en anden medlemsstat, hvis følgende krav er opfyldt: a) Dyrene har uafbrudt opholdt sig på en eller flere godkendte virksomheder, der holder fjerkræ: i) siden klækningen eller ii) i mindst ▼M1 — 42 dage før afsendelsen, hvis der er tale om avlsfjerkræ og brugsfjerkræ til produktion af kød, konsumæg eller andre produkter ▼B — 21 dage før afsendelsen, hvis der er tale om brugsfjerkræ til udsætning som fjervildt med henblik på fornyelse af fjervildtbestande. b) Dyrene kommer fra en flok, hvor der ikke er rapporteret om infektion med Salmonella Pullorum, S. Gallinarum og S. arizonae, og disse dyr kommer fra virksomheder, hvor der i tilfælde af bekræftet infektion med Salmonella Pullorum, S. Gallinarum og S. arizonae i de sidste 12 måneder før afsendelsen er blevet anvendt følgende foranstaltninger: i) Den inficerede flok er blevet slagtet eller er blevet aflivet og destrueret. ii) Virksomheden er blevet rengjort og desinficeret efter slagtning eller aflivning af den inficerede flok omhandlet i nr. i). iii) Efter rengøringen og desinficeringen, jf. nr. ii), er alle flokke på virksomheden blevet testet negative for infektion med Salmonella Pullorum, S. Gallinarum og S. arizonae ved to test foretaget med et mellemrum på mindst 21 dage i overensstemmelse med overvågningsprogrammet omhandlet i artikel 8, litra b), i delegeret forordning (EU) 2019/2035. c) Dyrene kommer fra en flok, hvor der ikke er rapporteret om mycoplasmose hos fugle (Mycoplasma gallisepticum og M. meleagridis), og disse dyr kommer fra virksomheder, hvor der i tilfælde af bekræftet mycoplasmose hos fugle (Mycoplasma gallisepticum og M. meleagridis) i de sidste 12 måneder før afsendelsen er blevet anvendt følgende foranstaltninger: i) Den inficerede flok er blevet testet negativ for mycoplasmose hos fugle (Mycoplasma gallisepticum og M. meleagridis) ved to test foretaget i overensstemmelse med overvågningsprogrammet omhandlet i artikel 8, litra b), i delegeret forordning (EU) 2019/2035 af hele flokken med et mellemrum på mindst 60 dage eller ii) den inficerede flok er blevet slagtet eller er blevet aflivet og destrueret, virksomheden er blevet rengjort og desinficeret, og efter rengøringen og desinficeringen er alle flokke på virksomheden blevet testet negative for mycoplasmose hos fugle (Mycoplasma gallisepticum og M. meleagridis) ved to test foretaget med et mellemrum på mindst 21 dage i overensstemmelse med overvågningsprogrammet omhandlet i artikel 8, litra b), i delegeret forordning (EU) 2019/2035. d) Dyrene kommer fra flokke, der ikke udviser kliniske tegn på eller giver anledning til mistanke om listeopførte sygdomme, der er relevante for arten. ▼M1 e) Der er ved den overvågning, der er foreskrevet i artikel 3, stk. 1, i delegeret forordning (EU) 2020/689, ikke blevet påvist noget bekræftet tilfælde af infektion med lavpatogent aviær influenza-virus i oprindelsesflokken i de sidste 21 dage før afsendelsen. ▼B f) Hvis der er tale om brugsfjerkræ til udsætning som fjervildt med henblik på fornyelse af fjervildtbestande, har dyrene ikke været i kontakt med fugle med lavere sundhedsstatus i de sidste 21 dage før afsendelsen. g) Hvis der er tale om ænder og gæs, er dyrene med negative resultater blevet underkastet en test for højpatogen aviær influenza i overensstemmelse med bilag IV. h) De relevante krav vedrørende vaccination, jf. artikel 41 og 42, for den specifikke fjerkrækategori.

2. Bestemmelserne i stk. 1 finder ikke anvendelse på flytning af færre end 20 stykker fjerkræ, bortset fra strudsefugle, der flyttes i overensstemmelse med artikel 37.

Artikel 35

Krav vedrørende flytning af fjerkræ bestemt til slagtning

1. Operatører må kun flytte fjerkræ bestemt til slagtning til en anden medlemsstat, hvis følgende krav er opfyldt: a) Dyrene har uafbrudt opholdt sig på en registreret eller godkendt virksomhed, der holder fjerkræ: i) siden klækningen eller ii) i mindst de sidste 21 dage før afsendelsen. b) Dyrene kommer fra flokke, der ikke udviser kliniske tegn på eller giver anledning til mistanke om listeopførte sygdomme, der er relevante for arten. c) De relevante krav vedrørende vaccination, jf. artikel 41 og 42, for den specifikke fjerkrækategori.

2. Bestemmelserne i stk. 1 finder ikke anvendelse på flytning af færre end 20 stykker fjerkræ, bortset fra strudsefugle, der flyttes i overensstemmelse med artikel 37.

Artikel 36

Krav vedrørende flytning af daggamle kyllinger

1. Operatører må kun flytte daggamle kyllinger til en anden medlemsstat, hvis følgende krav er opfyldt: a) Dyrene kommer fra et godkendt rugeri. b) Dyrene er klækket af rugeæg, der: i) opfylder kravene i artikel 38 og har oprindelse i flokke, der er blevet underkastet kontrol i overensstemmelse med artikel 91, stk. 1, litra f), og artikel 91, stk. 2, litra f) eller ii) er indført til Unionen fra et tredjeland eller territorium eller en zone deri. c) De relevante krav vedrørende vaccination, jf. artikel 41 og 42, for den specifikke fjerkrækategori.

2. Hvis der er tale om daggamle kyllinger, som er klækket af rugeæg, der er indført til Unionen fra et tredjeland eller territorium eller en zone deri, underretter den kompetente myndighed i de pågældende daggamle kyllingers oprindelsesmedlemsstat den kompetente myndighed i den påtænkte bestemmelsesmedlemsstat om, at rugeæggene var indført til Unionen fra et tredjeland.

3. Bestemmelserne i stk. 1 og 2 finder ikke anvendelse på flytning af færre end 20 stykker fjerkræ, bortset fra strudsefugle, der flyttes i overensstemmelse med artikel 37.

▼M1

Artikel 37

Undtagelse vedrørende flytning af færre end 20 stykker fjerkræ, bortset fra strudsefugle

1. Uanset artikel 34, 35 og 36 kan operatører flytte færre end 20 stykker fjerkræ, bortset fra strudsefugle, til en anden medlemsstat, hvis følgende krav er opfyldt: a) Dyrene kommer fra flokke, som har opholdt sig uafbrudt på en enkelt registreret virksomhed siden klækningen eller i mindst 21 dage før afsendelsen. b) Dyrene kommer fra flokke, der ikke udviser kliniske tegn på eller giver anledning til mistanke om listeopførte sygdomme, der er relevante for arten. c) Der er ved den overvågning, der er foreskrevet i artikel 3, stk. 1, i delegeret forordning (EU) 2020/689, ikke blevet påvist noget bekræftet tilfælde af infektion med lavpatogent aviær influenza-virus i oprindelsesflokken i de sidste 21 dage før afsendelsen. d) Dyrene har ikke været i kontakt med nytilført fjerkræ eller fugle med lavere sundhedsstatus i de sidste 21 dage før afsendelsen. e) Hvis der er tale om ænder og gæs, bortset fra ænder og gæs bestemt til slagtning, er dyrene med negative resultater blevet underkastet en test for højpatogen aviær influenza i overensstemmelse med bilag IV. f) Dyrene er med negative resultater blevet underkastet test for infektion med Salmonella Pullorum, S. Gallinarum og S. arizonae og for mycoplasmose hos fugle (Mycoplasma gallisepticum og M. meleagridis) i overensstemmelse med bilag V. g) De relevante krav vedrørende vaccination, jf. artikel 41 og 42, for den specifikke fjerkrækategori.

2. Hvis der er tale om daggamle kyllinger, som er klækket af rugeæg, der er indført til Unionen fra et tredjeland eller territorium eller en zone deri, underretter den kompetente myndighed i de pågældende daggamle kyllingers oprindelsesmedlemsstat den kompetente myndighed i den påtænkte bestemmelsesmedlemsstat om, at rugeæggene var indført til Unionen fra et tredjeland.

▼B







Afdeling 2

Rugeæg af fjerkræ

Artikel 38

Krav vedrørende flytning af rugeæg af fjerkræ

Operatører må kun flytte rugeæg af fjerkræ til en anden medlemsstat, hvis æggene opfylder følgende krav:

a) De kommer fra en godkendt virksomhed.

b) De kommer fra flokke, som har opholdt sig uafbrudt på en eller flere godkendte virksomheder, der holder fjerkræ, siden klækningen eller i mindst de sidste 42 dage før indsamlingen af æggene.

c) De kommer fra dyr, der opfylder kravene i artikel 34, stk. 1, litra b), c) og d).

d) De er individuelt mærket med flokkens oprindelsesvirksomheds godkendelsesnummer, der er omhandlet i artikel 21, litra a), i delegeret forordning (EU) 2019/2035.

e) De er blevet desinficeret.

f) De relevante krav vedrørende vaccination, jf. artikel 41 og 42.

Artikel 39

Undtagelse vedrørende flytning af færre end 20 rugeæg af fjerkræ, bortset fra strudsefugle

Uanset artikel 38 kan operatører flytte færre end 20 rugeæg af fjerkræ, bortset fra strudsefugle, til en anden medlemsstat, hvis æggene opfylder følgende krav:

a) De kommer fra en registreret virksomhed.

b) De kommer fra flokke, der: i) har opholdt sig uafbrudt på en registreret virksomhed siden klækningen eller i mindst 21 dage før indsamlingen af æggene ii) ikke udviser kliniske tegn på eller giver anledning til mistanke om listeopførte sygdomme, der er relevante for arten iii) med negative resultater er blevet underkastet test for infektion med Salmonella Pullorum, S. Gallinarum og S. arizonae og for mycoplasmose hos fugle (Mycoplasma gallisepticum og M. meleagridis) i overensstemmelse med bilag V.

c) De relevante krav vedrørende vaccination, jf. artikel 41 og 42.

Artikel 40

Undtagelse vedrørende specifikt patogenfrie æg

Uanset artikel 38 må operatører kun flytte specifikt patogenfrie æg til en anden medlemsstat, hvis æggene opfylder følgende krav:

a) De kommer fra en godkendt virksomhed, der holder fjerkræ.

b) De kommer fra flokke, der er frie for specifikke patogener som beskrevet i Den Europæiske Farmakopé, og resultaterne af alle test og kliniske undersøgelser, der kræves med henblik på denne særlige status, har været gunstige.

c) De er individuelt mærket med oprindelsesvirksomhedens godkendelsesnummer, der er omhandlet i artikel 21, litra a), i delegeret forordning (EU) 2019/2035.







Afdeling 3

Krav vedrørende vaccination

Artikel 41

Krav vedrørende vaccination mod infektion med Newcastle disease-virus.

Hvis fjerkræ, rugeæg af fjerkræ eller rugeæggenes eller de daggamle kyllingers oprindelsesflokke er blevet vaccineret mod infektion med Newcastle disease-virus med andre vacciner end inaktiverede vacciner, skal de vacciner, der gives, opfylde kriterierne i bilag VI.







Afdeling 4

Særlige betingelser med hensyn til flytning til medlemsstater eller zoner deri med status som frie for infektion med Newcastle disease-virus uden vaccination

Artikel 42

Supplerende krav vedrørende flytning af fjerkræ og rugeæg af fjerkræ til en medlemsstat eller en zone deri med status som fri for infektion med Newcastle disease-virus uden vaccination

Operatører må kun flytte fjerkræ og rugeæg af fjerkræ fra en medlemsstat eller en zone deri, der ikke har status som fri for infektion med Newcastle disease-virus uden vaccination, til en medlemsstat eller en zone deri, der har status som fri for infektion med Newcastle disease-virus uden vaccination, hvis de pågældende dyr og rugeæg ud over kravene i punkt 1-3 for den specifikke vare, opfylder følgende krav vedrørende infektion med Newcastle disease-virus:

a) Hvis der er tale om avlsfjerkræ og brugsfjerkræ: i) er dyrene ikke vaccineret mod infektion med Newcastle disease-virus ii) er dyrene blevet isoleret i 14 dage inden afsendelsen enten på oprindelsesvirksomheden under en embedsdyrlæges tilsyn eller på en godkendt karantænestation, hvor: — intet fjerkræ er blevet vaccineret mod infektion med Newcastle disease-virus i de sidste 21 dage før afsendelsen — der ikke er indført andre fugle i de sidste 21 dage før afsendelsen — der ikke er foretaget vaccination på karantænestationen iii) er dyrene i de sidste 14 dage før afsendelsen testet negative ved serologiske test til påvisning af antistoffer mod Newcastle disease-virus foretaget på blodprøver i et omfang, om med 95 % konfidens påviser infektion ved en prævalens på 5 %.

b) Hvis der er tale om fjerkræ bestemt til slagtning, kommer dyrene fra flokke, der enten: i) ikke er vaccineret mod infektion med Newcastle disease-virus og i de sidste 14 dage før afsendelsen er testet negative ved serologiske test til påvisning af antistoffer mod Newcastle disease-virus foretaget på blodprøver i et omfang, om med 95 % konfidens påviser infektion ved en prævalens på 5 % eller ii) er vaccineret mod infektion med Newcastle disease-virus og i de sidste 14 dage før afsendelsen er testet negative ved en test til påvisning af forekomst af Newcastle disease-virus foretaget i et omfang, om med 95 % konfidens påviser infektion ved en prævalens på 5 %.

c) Hvis der er tale om daggamle kyllinger: i) er dyrene ikke vaccineret mod infektion med Newcastle disease-virus ii) kommer de fra rugeæg, der opfylder betingelserne i litra d) iii) kommer de fra et rugeri, hvor arbejdsmetoden sikrer, at sådanne rugeæg udruges på tidspunkter og steder, der helt forskellige i forhold til rugeæg, der ikke opfylder betingelserne i litra d).

d) Hvis der er tale om rugeæg af fjerkræ: i) er æggene ikke vaccineret mod infektion med Newcastle disease-virus ii) kommer de fra flokke, der: enten — ikke er vaccineret mod infektion med Newcastle disease-virus eller — er vaccineret mod Newcastle disease-virus med inaktiverede vacciner eller — er vaccineret mod Newcastle disease-virus med levende vacciner, der opfylder kriterierne i bilag VI, og vaccinationen har fundet sted mindst 30 dage før indsamlingen af rugeæggene.







KAPITEL 4

Sammenbringning af opdrættede hovdyr og fjerkræ

Artikel 43

Særlige regler for sammenbringning af opdrættede hovdyr og fjerkræ

1. Under flytning af opdrættede hovdyr og fjerkræ fra oprindelsesvirksomheden til en virksomhed i bestemmelsesmedlemsstaten skal operatørerne sikre, at dyrene højst tre gange gøres til genstand for sammenbringning, og at en sådan sammenbringning udføres på virksomheder, der er godkendt til sammenbringning, eller på transportmidler i overensstemmelse med artikel 44 på følgende betingelser: a) Hvert opdrættet hovdyr og stykke fjerkræ, der er gjort til genstand for en sådan sammenbringning, flyttes til dets endelige bestemmelsessted i en anden medlemsstat, senest 20 dage efter at det har forladt oprindelsesvirksomheden. b) Tidsrummet mellem datoen for afsendelsen af hvert opdrættet hovdyr og stykke fjerkræ fra dets oprindelsesvirksomhed og datoen for afsendelsen fra den virksomhed, der er godkendt til sammenbringning i oprindelsesmedlemsstaten, til en anden medlemsstat, må ikke overstige 14 dage.

2. Efter anmodning fra den kompetente myndighed skal den operatør, der anmoder om dyresundhedscertifikatet, for at opfylde kravene i artikel 143, stk. 1, i forordning (EU) 2016/429 fremlægge en flytningshistorik, med bl.a. al sammenbringning, for de dyr, der indgår i sendingen, siden de blev afsendt fra oprindelsesvirksomheden.

3. Uanset stk. 1, litra a), kan den frist på 20 dage, der er fastsat i stk. 1, litra a), for så vidt angår transport af dyr ad indre vandveje/på havet forlænges med varigheden af forsendelsen ad indre vandveje/på havet.

▼M1

4. For opdrættede hovdyr bestemt til slagtning, bortset fra får og geder, som ikke er individuelt identificeret, jf. artikel 45 i delegeret forordning (EU) 2019/2035, betragtes sammenbringningen af dyr fra mere end én virksomhed i en periode på under 20 dage, efter af de har forladt oprindelsesvirksomheden, som en sammenbringning.

▼B

Artikel 44

Særlige regler for sammenbringning, der foregår på transportmidler

Operatører af virksomheder, der holder hovdyr eller fjerkræ, som påtænkes gjort til genstand for sammenbringning på transportmidlet, inden de flyttes til en anden medlemsstat, skal sikre, at dyrene pålæsses på virksomheden, uden at transportmidlet kommer ind på det sted, hvor der holdes dyr.

Artikel 45

Nærmere regler vedrørende biosikringsforanstaltninger i forbindelse med sammenbringning

1. Operatører af virksomheder, der er godkendt til sammenbringning, skal sikre, at a) virksomheden eller epidemiologisk adskilte områder til opstaldning af dyr på virksomheden er tømt for dyr og rengøres og desinficeres med regelmæssige mellemrum på højst 14 dage ved uafbrudt opstaldning b) dækkene på det transportmiddel, hvorfra dyrene er blevet aflæsset eller pålæsset, desinficeres, inden det forlader virksomheden.

2. Operatører, der foretager sammenbringning af opdrættede hovdyr eller fjerkræ på transportmidler, skal sikre, at dækkene på transportmidlet desinficeres, inden oprindelsesvirksomheden forlades.

Artikel 46

Undtagelser vedrørende flytning af hovdyr til udstillinger, sportsbegivenheder, kulturelle arrangementer og lignende arrangementer

1. Betingelserne i artikel 126, stk. 2, og artikel 134, litra b), i forordning (EU) 2016/429 samt i nærværende forordnings artikel 43, 44 og 45 finder ikke anvendelse på flytning af opdrættede hovdyr til en anden medlemsstat med henblik på deltagelse i udstillinger, sportsbegivenheder, kulturelle arrangementer og lignende arrangementer.

2. Den medlemsstatstilladelse, der er omhandlet i artikel 133, stk. 2, andet afsnit, i forordning (EU) 2016/429, kræves ikke, hvis individuelt certificerede registrerede dyr af hestefamilien deler et transportmiddel med henblik på at blive transporteret til en anden medlemsstat for at deltage i en af de aktiviteter, der er omhandlet i stk. 1.







KAPITEL 5

Krav vedrørende flytning af andre opdrættede landdyr end opdrættede hovdyr og fjerkræ og vedrørende flytning af rugeæg af fugle i fangenskab til andre medlemsstater







Afdeling 1

Primater

Artikel 47

Krav vedrørende flytning af primater til andre medlemsstater

Operatører må kun flytte primater til en anden medlemsstat, hvis dyrene

enten

1) er blevet holdt i en afgrænset virksomhed og transporteres til en afgrænset virksomhed i bestemmelsesmedlemsstaten i overensstemmelse med kravene i artikel 64, stk. 1 eller

2) kommer fra virksomhed, der ikke er en afgrænset virksomhed, og transporteres til en afgrænset virksomhed i bestemmelsesmedlemsstaten i overensstemmelse med kravene i artikel 63, stk. 2, litra b).







Afdeling 2

Honningbier og humlebier

Artikel 48

Krav vedrørende flytning af honningbier til andre medlemsstater

Operatører må kun flytte honningbier, uanset fase i deres livscyklus, herunder honningbiyngel, til andre medlemsstater, hvis følgende krav er opfyldt:

a) Dyrene og oprindelsesstaderne udviser ikke tegn på ondartet bipest, infestering med Aethina tumida (lille stadebille) eller infestering med Tropilaelaps spp.

b) De kommer fra en bigård, der ligger i centrum af en cirkel med en radius på mindst: i) 3 km, hvis der ikke er rapporteret om ondartet bipest i de sidste 30 dage før afsendelsen, og den er ikke er omfattet af restriktioner på grund af et udbrud af ondartet bipest ii) 100 km, hvis der ikke er rapporteret om infestering med Aethina tumida (lille stadebille), og den er ikke er omfattet af restriktioner på grund af mistanke om et tilfælde eller bekræftet forekomst af infestering med Aethina tumida (lille stadebille), medmindre der gælder en undtagelse i henhold til artikel 49 iii) 100 km, hvis der ikke er rapporteret om infestering med Tropilaelaps spp., og den er ikke er omfattet af restriktioner på grund af mistanke om et tilfælde eller bekræftet forekomst af inf